Lekarska komora: Kazniti one koji pozivaju na linč doktora Kona\nLekarska komora Srbije osudila je ispisivanje uvredljivog grafita u Novom Sadu, koji je upućen epidemiologu i članu Kriznog štaba Srbije, doktoru Predragu Konu, a koji je osvanuo 11. novembra na fasadi jedne novosadske zgrade.\nAntisemitski grafit sa pozivom na ubistvo doktora Predraga Kona pojavio se tokom noći između 10. i 11. novembra na zgradi na Novom naselju u Novom Sadu. Na fasadi stambene zgrade ispisano je "Dr Kona na kolac" i precrtana Davidova zvezda.\nKako se navodi u saopštenju Lekarske komore, ovakav grafit je "nerazumni i anticivilizacijski čin mržnje upućen dr Konu".\n"U svako doba, bez obzira na okolnosti, teškoće i krize, dužnost i ljudska obaveza svakog pojedinca, a time i društva u celini, je težnja ka humanosti, čovečnosti i borbi protiv diskriminacije i netrpeljivosti", navodi Lekarska komora Srbije, koja apeluje na nadležne organe da što pre pronađu i adekvatno sankcionišu one koji, kako ističu, pozivaju na linč i zločin.\nGrafit mržnje osudio je i gradonačelnik Novog Sada Miloš Vučević, koji je u saopštenju za javnost naveo da ga je ovakav čin "duboko uznemirio".\nVučević je pozvao je nadležne da što pre ustanove ko je odgovoran za taj vandalizam i najavio da će grafit ukloniti JKP "Čistoća" iz Novog Sada. Sporan grafit uklonjen je oko 13 časova istog dana, 11. novembra, prenosi novosadski Portal 021.\nDoktor Predrag Kon je na Dan primirja u Prvom svetskom ratu 11.novembra, zajedno sa brojnim medicinskim radnicima, odlikovan od strane predsednika Srbije za zasluge tokom borbe protiv korona virusa.\nPokrajinski ombudsman osudio grafit mržnje\nU višeetničkoj Vojvodini i Srbiji nema mesta za bilo koju vrstu diskriminacije i netolerancije, poručio je 11. novembra Pokrajinski ombudsman povodom ispisivanja antisemitskog grafita na zgradi u Novom Sadu.\nU saopštenju Pokrajinskog ombudsmana, objavljenog na sajtu te institucije, izražava se zabrinutost zbog pojave grafita antisemitskog sadržaja u Novom Sadu, ali i ocenjuje da će grad koji se ponosi svojom multikulturalnošću i solidarnošću i dalje, kako se navodi, kontinuirano obeshrabrivati pisce mrziteljskih (diskriminatorskih) poruka.\n"Upravo pravovremeno i bezkompromisno reagovanje nadležnih državnih organa jasna je poruka u osudi govora mržnje, nesvojstvenog našem društvu", navodi se u saopštenju.\nPratite BLOG RSE o pandemiji korona virusa


Lucy Boynton - novo lice Chloe parfema - Harper‘s Bazaar\nLucy Boynton je na svom Instagram profilu podelila vest: „Budući da sam toliko dugo bila obožavatelj Chloe, više sam nego uzbuđena što ću biti lice novog parfema Chloé Eau de Toilette, Rose Tangerine“.\n„Inspirisana sam težnjama brenda i kreacijama Natache Ramsay-Levi i imam sreću da radim sa ovim timom! Jedva čekamo da otkrijemo još... “\n„Lucy Boynton je savršen izbor za Chloe“, rekla je Simona Cattaneo, predsednica luksuznih brendova Coty. „Veoma je ženstvena i graciozna i zaista je prirodno lepa. Za nas, Lucy otelotvoruje Chloeove vrednosti, svojstvene poverenju i slobodnom duhu. Ona je Chloe."\nBritanska glumica će učestvovati u reklamnim kampanjama, počev od septembra. Prethodne zvezde Chloe kampanje uključuju Haley Bennett, Clémence Poesy i Chloë Sevigny.\n„Duboko sam inspirisana onim što je Chloe tim stvorio, za šta se oni zalažu i šta predstavlja brend,“ rekla je Boynton u izjavi. „Već dugo sam obožavatelj Chloe-a, čast mi je da sada radimo zajedno.“\nA post shared by Lucy Boynton (@lucyboynton1) onAug 6, 2020 at 8:01am PDT


Vesti online / Vesti / Svet / Žene u Britaniji će moći da prekinu trudnoću kod kuće\nTrenutno žene u Engleskoj moraju da uzimaju obe doze u klinici pod medicinskim nadzorom, a zatim da napuste kliniku nakon uzimanja druge pilule.\nŽene mogu da dožive bol, krvarenje, mučninu i povraćanje zbog ovih lekova. Ali studije su pokazale da je proces relativno bezbedan. To je isti proces koji se dešava kada žene imaju spontani pobačaj, za koji obično ne moraju da idu u bolnicu.\nMinsitarstvo zdravlja i socijalne brige je objavilo da će prema novom sistemu ženama biti dozvoljeno da uzmu drugu pilulu kod kuće ukoliko to žele.\nOva izmena neće biti predmet debate u parlamentu, ali će ministar zdravlja morati da preduzme neke zakonske korake kako bi kuće bile odobrene kao mesta gde mogu da se vrše abortusi.


Novalić: Za uvođenje dodatka borcima potrebno dodatnih 770 miliona KM, to bi bio udar na FBiH - Čitaj.ba\nSubota, 24 Lipanj 2017 14:28\nVlada FBiH održala je danas redovnu sjednicu u Sarajevu na kojoj se raspravljalo o rješavanju pitanja boračke populacije. Premijer Federacije BiH Fadil Novalić i federalni ministar za boračka pitanja Salko Bukvarević su nakon sjednice poručili da je većina zathjeva boraca već u parlamentarnoj proceduri, ali da bi uvođenje dodatka borcima bio udar na cijelu Federaciju BiH.\nNovalić je istakao da je Vlada Federacije BiH održala tehničku sjednicu vezanu za boračku populaciju, dodavši da mnoge odluke Vlada ne može sama donijeti bez konsulatacije sa građanima.\n"Neophodno je odrediti koliko bi ta sredstva iznosila. U Federaciji BiH se 570 miliona KM trenutno iznosi za boračke kategorije, a ispunjavanjem njihovih zahtjeva bilo bi neophodno izdvojiti dodatnih 770 miliona KM", kazao je Novalić.\nIstakao je da misli da javnost to treba da zna, jer je je to naprosto toliko veliko da bi se odrazilo na sve tokove u Federaciji BiH.\n"Zato će Vlada zatražiti stav svih građana", rekao je Novalić.\nDodao je da misli da je vrlo važno da riješe reprezentativnosti boraca.\n"Danas u Ferderaciji postoji 1601 udružuenje. Po ustavu međunarodne konvencije im je to dozvoljeno i mi to moramo poštovati", naveo je Novalić, dodavši da nastoje da odrede ona udruženja koja mogu razgovarati sa Vladom FBiH.\n"Posebno je bitno uspostavljanje registra. Zakon koji se budi osnivanje registra je također u parlamentarnoj proceduru", napoemnuo je Novalić.\nPrema njegovim riječima, Vlada FBiH podržava poticanje zapošljavanja demobilisanih boraca.\n"Borci ne smiju biti socijalni slučajevi", poručio je Novalić.\nNakon sjednice istaknuto je također da je 10 milijardi do sada izdvojeno za boračke naknade, što je najviše u regionu...\nMinistar Salko Bukvarević je rekao da je glavni zaključak sa današnje sjednice da je većina zahtjeva koje su prezentovali borci već u proceduri.\n"Neophodno je uspostaviti jedinstven registar boraca. Također je neophodno smanjenje broja postojećih udruženja i povećanja reprezentativnosti broja boračkih udruženja. Vjerujemo da borci nisu bili pravovremeno informisani o tome da su ovi zahtjevi već u proceduri u Parlamentu", poručio je Bukvarević.\nDodao je da kad je riječ o finansijskim sredstvima Vlada je postigla sporazum za potrebe boraca i tih sredstava ne može biti više nego što ih je predviđeno.\n"Borački dodatak je nerealan, uvođenje dodatka bio bi udar na budžet čitave Federacije BiH", poručio je Bukvarević.\nIstakao je da Vlada FBiH radi sve da položaj boraca bude bolji, u skladu sa raspoloživim rješenjima.\n"Rješavanje boračkih pitanje ne može ugroziti Bosnu i Hercegovinu. Borci trebaju da odrede svoje predstavnike da pregovoramo", naveo je ministar, dodavši da Vlada usvaja informaciju o poduzetim aktivnostima glede pitanja boraca.\n"Usvajanjem jedinstvenog registra boraca bi se osigurao i registar podataka svih oblika pomoći", rekao je Bukvarević.\nDodao je da će Vlada FBiH uputiti prijedlog o zakona u proceduru o boračkim udruženjima.


Kongres sportskih novinara regiona u Srbiji - USNS\nKongres sportskih novinara regiona u Srbiji\nUdruženje sportskih novinara Srbije organizovaće Kongres Asocijacije sportskih novinara jugoistočne Evrope (SEESJA) od 10. do 13. oktobra u Staroj Pazovi. Predstavnici „sedme sile“ iz devet država učestvovaće i na fudbalskom turniru koji će biti odigran na terenima Fudbalskog centra Fudbalskog saveza Srbije. Najveći skup sportskih novinara regiona podržalo je Ministarstvo omladine i sporta Srbije.\nDo sada su Kongresi i takmičenja fudbalskih novinarskih selekcija organizovani u Hrvatskoj (2016), Bugarskoj (2012. i 2015), Makedoniji (2014), Bosni i Hercegovini, Rumuniji, Moldaviji (2013) i Crnoj Gori (2005, 2010, 2011). Prvi put će naša zemlja biti domaćin jednog ovakvog događaja uz učešće 100 kolega.\nFudbalsku reprezentaciju sportskih novinara Srbije predvodiće kao selektor i igrač Ivan Radulović iz TV Arena. On i njegov tim učestvovao je na nekoliko fudbalskih turnira i beležio zapažene rezultate (1. mesto u Sarajevu i 2. mesto u Banskom).\nDolazak na Kongres potvrdile su delegacije i fudbalski timovi: Turske, Hrvatske, Crne Gore, Makedonije, Bosne i Hercegovine, Moldavije, Bugarske, Mađarske i naše zemlje. Grčka zbog obaveza njihovih članova nije u mogućnosti da učestvuje na Kongresu, dok Rumunija još nije potvrdila dolazak u Srbiju.\nSve ekipe biće smeštene u hotelu Srbija Luks Fudbalskog saveza Srbije u kome tokom priprema borave sve fudbalske reprezentacije Srbije – od kadetskih do seniorskih.\nSrpske odbojkašice šampionke Evrope


Vi ste ovde:Početna»Pomoć Republici Srbiji»EU i Srbija na delu\nSa više od tri milijarde evra bespovratne pomoći u proteklih 15 godina, Evropska unija je najveći donator u Srbiji, ali i prvi partner zemlje u podršci razvoju i tekućim reformama. Evropska unija i Srbija 2016. godine obeležavaju 15. godišnjicu razvojne pomoći, pod sloganom „Petnaest godina partnerstva“. Dugogodišnja finansijska pomoć utrošena je na programe i projekte koji su podržavali razvoj i konkretne reforme, i doprineli dobrobiti građana u mnogim oblastima.\nIstorijat partnerstva započinje u martu 2001. godine kroz CARDS, odnosno Program pomoći Zajednice za obnovu, razvoj i stabilizaciju. CARDS je 2006. zamenjen Programom za pretpristupnu pomoć (IPA) koji je trajao do 2013. Usledio je IPA II program, koji će Srbiji doneti 1,5 milijardi evra donacija od 2014. do 2020. godine (oko 200 miliona evra godišnje). IPA II program usmeren je na najvažnije oblasti koje treba da olakšaju pripreme Srbije za članstvo u Evropskoj uniji.\nSvake godine, Srbija i EU potpisuju IPA finansijski sporazum za projekte čije se sprovođenje planira u predstojećem periodu. Ukupna suma finansijskog IPA paketa za 2015. godinu iznosi 196,6 miliona evra; prvi finansijski sporazum kojim je odobreno korišćenje 39,7 miliona evra iz tog paketa potpisali su 12. jula 2016. predstavnici Vlade Srbije i Generalnog direktorata Evropske komisije za susedsku politiku i pregovore o proširenju. Ta sredstva namenjena su projektima reformi u pravosuđu i unutrašnjim poslovima, kao i projektima koji doprinose pregovaračkom procesu i usklađivanju sa pravosuđem Evropske unije. Između ostalog, iz tog programa će se finansirati jačanje kapaciteta u sledećim oblastima: borba protiv organizovanog kriminala, pranja novca i terorizma; jačanje unutrašnje kontrole u Ministarstvu unutrašnjih poslova; uspostavljanje efikasnog sistema za reagovanje u vanrednim situacijama; sprovođenje Akcionog plana za Poglavlje 23 i poboljšanje efikasnosti tužilaštva.\nEvropska unija je, bez premca, najveći donator bespovratne pomoći Srbiji. Ujedno, Srbija je najveći primalac donacija EU na Zapadnom Balkanu i jedan od najvećih na svetu. U ovom trenutku sprovodi se oko 600 projekata koje finansira EU, u bliskoj saradnji sa srpskim vlastima, privredom i organizacijama građanskog društva. Od 2014. godine, uvedena je novina u upravljanju fondovima, a to je da je Srbija, a ne Delegacija Evropske unije, zadužena za upravljanje većinom fondova: u martu 2014, Evropska komisija je srpskoj administraciji dodelila nadležnost da upravlja projektima EU odobrenim na godišnjem nivou, kako bi se na taj način Srbija pripremila za članstvo i upravljanje budućim fondovima Evropske unije. Delegacija EU u Srbiji nadzire sprovođenje tih projekata.\nEvropska unija je, tradicionalno, ključni trgovinski partner Srbije, sa skoro dve trećine spoljnotrgovinske razmene koja se obavlja sa EU. Takođe, dve trećine svih stranih ulaganja dolazi iz EU. Srbija je i najveći korisnik kredita Evropske investicione banke, sa 4,6 milijardi evra odobrenih u poslednjih 15 godina. I na kraju, Evropska banka za rekonstrukciju i razvoj je važan investitor u Srbiji: od 2009. godine, uložila je 3,5 milijarde evra, uglavnom u infrastrukturu i razvoj finansijskih institucija.\nOBLASTI KOJE SU ZNAČAJNO UNAPREĐENE OD KADA SU USPOSTAVLJENI ZVANIČNI ODNOSI REPUBLIKE SRBIJE SA EVROPSKOM UNIJOM\nPutovanje bez viza u zemlje članice EU od decembra 2009.\nPrednosti za radnike, potrošače i preduzeća, koje proističu iz trgovine i investicija.\nOd 2003. godine odobreno je tri milijarde evra bespovratne pomoći za sveobuhvatnu modernizaciju Srbije i pripremu za ulazak u EU.\nEU finansira mogućnost za studiranje u zemljama članicama i programe razmene za univerzitetsko osoblje i studente: do sada je odobreno 3.257 stipendija.\nNiz projekata sproveden je u oblasti obrazovanja, uključujući reformu planova i programa stručnog obrazovanja, uvođenje obrazovanja za odrasle i društvene inkluzije u škole. EU je pomogla rekonstrukciju i obnovu 27 fakulteta u Srbiji, uključujući zgradu Rektorata Beogradskog univerziteta, Botaničku baštu u Beogradu, kao i novu zgradu Prirodno-matematičkog fakulteta u Novom Sadu.\nEU je opremila bolnice, laboratorije, institute javnog zdravlja i centre za transfuziju krvi i obezbedila nabavku 252 vozila hitne pomoći zdravstvenim centrima širom Srbije.\nEU je pomogla obnovu mostova Sloboda, Gazela i Žeželj, kao i puteva, uključujući izgradnju Koridora 10.\nEU je pomogla izgradnju više od 1.500 novih stanova i kuća za srpske izbeglice i interno raseljena lica.\nFondovi EU su doprineli zaštiti životne sredine u Srbiji: rekonstruisano je postrojenje za preradu otpadnih voda u Subotici; veliki broj divljih deponija je zatvoren zahvaljujući fondovima EU, uz pomoć kojih su izgrađeni savremeni sistemi za obradu i odlaganje otpada u Užicu, Sremskoj Mitrovici, Požarevcu i drugim mestima. Građani Obrenovca i Beograda sada udišu čistiji vazduh zahvaljujući filterima za pepeo u Termoelektrani „Nikola Tesla B“, čiju je ugradnju finansirala EU.\nKroz više od 800 projekata prekogranične saradnje, EU je podržala regionalnu saradnju i proces pomirenja u pograničnim zajednicama.\nEU podržava privatni sektor i inovativne kompanije u Srbiji. U proteklih pet godina, EU je podržala osnivanje Fonda za inovacionu delatnost u Republici Srbiji i finansirala preko 50 inovativnih projekata, koji su unapredili konkurentnost malih i srednjih srpskih preduzeća i pomogli otvaranje oko 300 radnih mesta.\nEU je pomogla uspostavljanje sistema zaštite potrošača, tako što je finansirala projekte i pružila pomoć pri izradi i sprovođenju ključnih Zakona o zaštiti potrošača, koji su usvojeni 2010. i 2014. godine.\nEU je omogućila uspostavljanje Nacionalnog programa za skrining raka u Republici Srbiji.\nZahvaljujući snažnoj podršci EU, 2007. godine su u Srbiji uspostavljene institucije ombudsmana (zaštitnika građana) i poverenika za informacije od javnog značaja i zaštitu podataka o ličnosti.\nEU je omogućila osnivanje Agencije za borbu protiv korupcije, kojoj od početka rada pruža kontinuiranu podršku.


„Trka za srećnije detinjstvo“ - trka u kojoj svi pobeđuju - Zrenjaninski\n„Trka za srećnije detinjstvo“ – trka u kojoj svi pobeđuju\nSportsko-humanitarna akcija „Trka za srećnije detinjstvo“ organizovana je danas u zrenjaninskom Aviv parku a istovremeno je održana i „Mini olimpijada“ za mentalno nedovoljno razvijene osobe.\nMoto humanitarne akcije je „Imamo cilj – dođi na start“ a promovišu se zdrav način života i najviše humane vrednosti, rečeno je na otvaranju manifestacije, koja je bila izuzetno dobro posećena.\nŽelimo da putem donacija i prodajom učesničkih brojeva prikupimo sredstva za uspešne učenike koji su ostali bez roditelja, ili žive u porodicama koje su u stanju socijalne potrebe, poruka je organizatora, okupljenih oko zrenjaninskog Crvenog krsta.\n-Ovo je jedna od najvećih sportsko-humanitarnih akcija u našem gradu a partneri su Crveni krst grada Zrenjanina kao inicijator, zatim Aviv park, Savez za školski sport, Sportski savez grada Zrenjanina, sve škole učesnice, predškolci i volonteri – rekao je, na otvaranju manifestacije, pomoćnik gradonačelnika Zrenjanina, Simo Salapura.\nI ove godine trka je realizovana u okviru sveobuhvatne humanitarne akcije na terenima Aviv parka. Održana je i Mini olimpijada za članove Udruženja za pomoć MNRO u kojoj su učestvovala deca iz svih krajeva Vojvodine, odnosno iz 14 udruženja. Po tradiciji, oni su imali i svoj štand, na kojem su bile izložene njihove rukotvoriname.\nTo nije bilo sve, jer je sprovedena i akcija dobrovoljnog davanja krvi, sa mobilnim vozilom, koju su organizovali Zavod za transfuziju krvi i volonteri Crvenog krsta. Zajedno sa članovima Društva za borbu protiv šećerne bolesti, volonteri Crvenog krsta prigodno su obeležili i Svetski dan srca, omogućavajući zainteresovanim građanima da obave osnovne provere zdravstvenog stanja, uz podsećanje na zdrave stilove života.\n-“Trka za srećnije detinjstvo“ je tradicionalna aktivnost Crvenog krsta, koja ima sve veću podršku, i u kojoj smo svi pobednici – poručila je Dr Sonja Kapeler Puškarić, u ime Crvenog krsta Zrenjanina kao organizatora manifestacije.\nI Direktor zrenjaninskog Aviv parka, Goran Todić, čestitao je svima koji su se odazvali pozivu za učešće u trci i u ostalim aktivnostima organizovanim u popularnom tržno-poslovnom kompleksu.\nRadnički pretrpeo poraz na domaćem terenu\nU Belom Blatu slave, ali ne zaboravljaju i slavnu istoriju


Kamberi: Albanci žele da budu predstavljeni u lokalnoj samoupravi u Medveđi - JUGPRESS\nKamberi: Albanci žele da budu predstavljeni u lokalnoj samoupravi u Medveđi\nPredsednik Partije za demokratsko delovanje (PDD) Šaip Kamberi rekao je za JUGpress da Albanci u Medveđi “žele da budu predstavljeni u institucijama lokalne samouprave i da kroz te institucije ostvaruju one interese koji su za njih bitni “.\nOn je nedavno posetio Opštinski odbor PDD u Medvedji koji učestvuje sa svojom odborničkom listom na lokalnim izborima koji se održavaju u nedelju, 8.septembra .\n“Nadam se da ćemo uspeti da u najgorem slučaju sačuvamo broj od tri odbornika, koliko smo imali, ali nam je namera da taj broj ovaj put povećamo”, reako je Kamberi.\n” Rekao bih da situacija u Medveđi nije najnormalnija zbog masovnog broja građana koji se ispisuju iz prebivališta, što će drastično uticati na rezultate izbora, odnosno na broj Albanaca koji će učestvovati na izborima”, smatra Kamberi.\n“Jedna od otežavajućih okolnosti na izborima je i to što se broj odbornika smanjio sa 35 na 25, što znači da će trebati veći broj birača za jednog odbornika nego do sada. To će uticati na krajnji rezultat svih stranaka koje tamo učestvuju. Bez obzira na sve to, naša težnja je da dokažemo da Albanci žive u Medveđi, da žele da budu predstavljeni u institucijama lokalne samouprave i da kroz te institucije ostvaruju one interese koji su za njih bitni”, rekao je Kamberi.


Pregled štampača: Sa ekrana na papir | PC Press\nPregled štampača: Sa ekrana na papir\n10. mart 2021. 12. mart 2021. Branislav Bubanja\nIako dokumente proizvodimo i čuvamo u digitalnom obliku, štampač je i dalje neophodan uređaj u svakoj firmi, pa i manjoj kancelariji. Iako štampači nikad nisu delovali “uzbudljivo”, ova tehnologija itekako napreduje, pa je došlo vreme za pregled tržišta laserskih i inkjet printera.\nPre tridesetak godina, kada su PC računari počeli da se u ozbiljnijoj meri upotrebljavaju u poslovnom okruženju, “stručnjaci” su najavljivali da će iz poslovnog procesa nestati papir (tzv. paperless office). Tada je predviđano da će svi dokumenti biti čuvani u digitalnom obliku i da više neće biti potrebe za štampačima. Dogodilo se upravo suprotno: dostupnost fotokopir aparata i štampača učinili su da kreiranje papirnih verzija dokumenata bude lakše nego ikad, što se odrazilo i na količinu štampanog materijala. I tako je u periodu od 1980. godine, kada računari skoro da nisu upotrebljavani u poslovne svrhe, pa do 2000. godine, kada su se nalazili na skoro svakom radnom stolu, broj papirnih dokumenata u poslovnom okruženju dupliran. Novije studije nismo uspeli da pronađemo, ali ekspanzija laserskih i inkjet štampača govori sama za sebe – tržište postoji i ono je veoma veliko, verovatno mnogo veće nego pre dve decenije, jer je i broj računara u poslovnom okruženju mnogostruko uvećan u odnosu na taj period.\nLaserska ili inkjet tehnologija?\nŠtampači i dalje predstavljaju važan deo računarske konfiguracije u poslovnom okruženju. Tržište i njegove potrebe se menjaju, pa se tako menjaju i tehnologije štampe. Nekada veoma popularni matrični štampači ustupili su mesto laserskim, a kasnije i inkjet uređajima. Matrični štampači se danas gotovo više i ne koriste, dok laserski štampači zauzimaju samo oko 5% tržišta. Ipak, tržište laserskih štampača počinje da se oporavlja i beleži više nego dvostruko brži rast u odnosu na inkjet tržište. Takođe, “obični” štampači više nisu toliko interesantni korisnicima – traže se multifunkcijske mašine koje mogu da štampaju, skeniraju i kopiraju dokumenta.\nUpotreba štampača u kućnom okruženju je u stalnom padu. Korisnici se sve više fokusiraju na rad sa mobilnim uređajima, pa dokumente ne štampaju ili ih barem ne štampaju kod kuće. Zato je štampanje u poslovnom okruženju u stabilnom porastu. Inkjet štampači su se ranije pozicionirali u segmentu štampanja fotografija i u uslovima kada nije potreban veliki obim štampe, mada danas sve više zalaze i u druge domene primena. Laserski štampači su i dalje neprikosnoveni kod masivnih obima štampe. Njihovi kertridži često nisu jeftini, ali kada se pogleda cena po odštampanoj stranici, to je i dalje daleko jeftiniji način štampe u odnosu na inkjet. Upravo tu leži razlog što upotreba laserskih štampača beleži veliki rast u svim poslovnim okruženjima.\nKada dođe vreme za nabavku štampača, prva dilema je laserska ili inkjet tehnologija. Na finalni izbor najviše će uticati očekivani obim štampe i potreba za kolor otiscima\nMobilni telefoni i tableti, kao i lagani prenosni računari, donekle su smanjili potrebu za štampanjem u boji. Na njihovim ekranima mogu da se pročitaju svi dokumenti koji bi se eventualno štampali. Ipak, to ne znači da se tržište inkjet štampača smanjuje. Trenutna vrednost ovog tržišta je oko 45 milijardi dolara, a godišnji rast iznosi 7,2%. Tome je doprinela znatno uznapredovala tehnologija inkjet štampe. Ako se uporede inkjet štampači od pre samo nekoliko godina i današnji modeli, uočljiv je trend znatnog opadanja cene štampe. Poboljšan je kvalitet odštampanih stranica, kao i kapaciteti kertridža, a pojavile su se i varijante koje uopšte ne koriste kertridže. Inkjet štampači se mogu naći u najrazličitijim varijantama – od velikih štampača, namenjenih enterprise okruženjima, do malih prenosnih štampača za izradu fotografija, koji mogu da rade i na baterije.\nKada dođe vreme za nabavku štampača, prva dilema je, dakle, laserska ili inkjet tehnologija. Na taj izbor najviše će uticati očekivani obim štampe, kao i da li je potrebna kolor ili je dovoljna crno‑bela štampa.\nIzbor laserskog štampača\nBroj različitih modela laserskih štampača na tržištu je ogroman, što sigurno ne olakšava odabir idealnog modela. Interesantno je i da proizvođači laserskih štampača vole da svojim proizvodima daju kriptična imena. Možete li da iz naziva 135A 4ZB82A i M130NW G3Q58A zaključite o kakvim se printerima radi? Naravno da ne možete. Njih (možda) mogu da razlikuju samo product manager‑i koji prodaju ove štampače, mada ni za njih nismo sigurni. Inače, oba navedena modela su HP‑ove multifunkcijske mašine, sa identičnim preporučenim obimom mesečne štampe, istovetnim kvalitetom i skoro identičnom brzinom štampe. Slična nomenklatura imenovanja prisutna je i kod drugih proizvođača. Ovim želimo da ukažemo da u slučaju štampača uglavnom ne treba obraćati pažnju na imena. Šta onda treba uzeti u obzir?\nPročitajte i: Canon razvija instant fotoaparate-štampače\nJedna od stvari koju ćete uočiti kod laserskih štampača je da u istom cenovnom rangu, sa razlikom od par hiljada dinara, uvek može da se pronađe ogroman broj modela. Pri tome, period proizvodnje jednog modela štampača često je znatno duži nego za ostale računarske komponente, pa u ponudi mogu da se nađu i štampači koji se još uvek proizvode, ali se zasnivaju na tehnologijama od pre jedne decenije. Prilikom odabira bolje je odlučiti se za model koji je predstavljen nedavno, ali to ne mora da bude pravilo. Starija tehnologija može da znači nižu cenu, ali ne nužno i da je u pitanju lošije rešenje.\nDruga stvar na koju je potrebno obratiti pažnju je kapacitet tonera. Da bi se smanjila prodajna cena štampača, proizvođači obično uz njih isporučuju tonere koji su napunjeni samo 30‑50% kapaciteta. To često znači da će već posle 1.000 ili malo više stranica morati da se investira u novi toner, a neki od njih mogu da budu veoma skupi, da koštaju čak i više desetina hiljada dinara. Postoji i razvijeno tržište kompatibilnih (i jeftinijih) tonera, ali oni se ne preporučuju za upotrebu, jer proizvođač u tim situacijama ne može da garantuje da će otisak biti istog kvaliteta kao kod originalnog tonera, a mogući su i kvarovi uređaja.\nLaserske štampače možemo da podelimo u tri glavne kategorije: štampači za velike kompanije, štampači za mala i srednja preduzeća i štampači za kućne kancelarije. Enterprise štampače odlikuje visoka cena, ali i visoke performanse, sposobnost velikog obima štampe, integracija u poslovno okruženje, kao i neke dodatne funkcije. Štampači za mala i srednja preduzeća koštaju znatno manje, ali i dalje nisu jeftini. I oni su sposobni za veliki obim štampe koji se meri desetinama hiljada stranica mesečno. Štampači za kućne kancelarije su najjeftiniji i namenjeni su za male mesečne obime štampe – od nekoliko stotina do par hiljada stranica. Ali obratite pažnju: iako sami štampači iz ove kategorije ne koštaju puno, cena tonera za njih može da pređe i polovinu cene novog štampača, pa prilikom odabira treba obratiti pažnju i na taj detalj.\nLaser za svakoga – Konica Minolta bizhub 4000i\nKonica Minolta je kreirala idealan štampač velikog potencijala za sve kojima je potreban veći obim mesečne crno‑bele štampe. S jedne strane, prilično je pristupačan i donosi puno za uložen novac, dok istovremeno predstavlja dobru osnovu koja se može dramatično proširiti ukoliko potrebe kancelarije tako nalažu. Kvalitetna štampa 1200*1200 dpi rezolucije stiže uz pogodnosti modernih trendova, kao što su štampa putem mobilne aplikacije, dok preporučeni i maksimalni obim štampe iznose 5.000 i 100.000 stranica mesečno. Sve to čini bizhub 4000i racionalnim i pametnim izborom.\nJeftin kolor laserski štampač – Brother HL‑L3270CDW\nHL-L3270CDW je napravljen 2018. godine, ali to mu ne smeta da i dalje drži primat kada su u pitanju jeftini kolor laserski štampači. Brzina štampe kreće se do 27 ppm, fioka prihvata do 250 listova papira, a kontrola se obavlja preko 2,7″ ekrana osetljivog na dodir. Omogućava bežičnu štampu direktno iz cloud aplikacija, kao što su Dropbox, Google Drive, Evernote, OneNote i druge, a kompatibilan je i sa Google Cloud Print‑om i Apple AirPrint‑om. Iako spada u nižu cenovnu klasu, štampač poseduje dosta bezbednosnih opcija, kao što je postavljanje šifre bez koje neće biti dozvoljena štampa. Potpuno je konfigurabilan, kako preko korisničkog interfejsa na samom uređaju, tako i preko Web interfejsa.\nCena: 37.700 rsd.\nJeftin štampač za potrebe kućne kancelarije – Canon imageCLASS LBP226dw\nCanon imageCLASS LBP226dw je namenjen malima firmama. To je crno‑beli printer koji štampa do 40 strana u minuti. Veoma je kompaktan, sa fiokom kapaciteta 250 listova papira, s tim što se dokupljivanjem fioka ukupan kapacitet penje na 900 listova. Povezivanje se ostvaruje isključivo bežičnim putem, a poseduje podršku i za Wi‑Fi, AirPrint i Canon PRINT. Preporučeni obim mesečne štampe je do 4.000 stranica.\nCrno‑beli MFP za potrebe kućne kancelarije – Xerox B215\nXerox B214 je uređaj koji će u potpunosti zadovoljiti sve potrebe kućne kancelarije, pod uslovom da korisnicima nije neophodna kolor štampa. To je jeftin, ali sasvim upotrebljiv skener, fotokopir, štampač, a može da se upotrebi i kao faks… ako iko danas koristi fakseve. Pošto je namenjen poslovnom okruženju, poseduje različite sigurnosne procedure, kao što su filtriranje po IP i MAC adresama ili Scan to eMail sa autentifikacijom. Brzina štampe je do 30 ppm, poseduje fioku za 250 listova, kao i automatski document feeder kapaciteta 40 listova. Štampač ima podršku za AirPrint, Google Cloud Print, Mopria i Android printing tehnologije, kao i mogućnost štampe direktno sa USB drajva.\nLaser za kućnu ili malu kancelariju – OKI B512 dn\nIzdržljivi B512dn isporučuje do 47 strana u minuti, pri čemu se na prvu stranicu čeka svega 4,5 sekundi. Mono laserski štampač donosi sjajan otisak u 1200*1200 dpi, a koristi tonere koji mogu štampati do 12.000 stranica, što ga čini odličnim izborom za sve kojima je potrebna pristupačna kancelarijska štampa. Kompaktne je veličine i prilagođava se svakom okruženju, s velikim kapacitetom fioke za papir (530 + 100 strana se dodatno može proširiti još jednom fiokom od 530 strana). Podržava USB 2.0 i 1 GB Ethernet interfejs, a postoji mogućnost nadogradnje WiFi modulom (802.11 a/b/g/n). kao i svi moderni štampaču, podržava cloud/mobilna rešenja za direktnu štampu, kao što su Google Cloud Print, AirPrint za Apple iOS i OKI Mobile Print aplikaciju za Android uređaje.\nKolor MFP za potrebe kućne kancelarije – HP Color LaserJet Pro M479fdw\nM479fdw je samostalni multifunkcijski kolor laserski štampač koji povećava produktivnost, a ne zahteva čak ni da bude povezan na računar. Dovoljno je da na njega povežete USB drajv sa Office dokumentom i on će biti automatski odštampan. Nedostatak bežične ili mrežne konekcije, koja bi samo podigla cenu štampača, ovde ne igra veliku ulogu. Mnogo važniji adut je kolor štampa. Maksimalna brzina štampe je 28 ppm, fioka ima prostora za 250 listova, a tu je i skener koji zaokružuje upotrebnu vrednost.\nCena: 53.000 rsd.\nVišenamenski MFP za velike kompanije – HP LaserJet Enterprise 700 color MFP M775f\nHP Enterprise 700 je multifunkcijski štampač vrhunskih performansi. Namenjen je velikim poslovnim sistemima, gde je u stanju da se izbori sa najrazličitijim zahtevima. Osim štampanja u crno‑beloj tehnologiji, nudi i štampu u boji, a poseduje i skener, pa može da se upotrebljava i za skeniranje i fotokopiranje dokumenata. Na mrežu se povezuje preko gigabitnog Ethernet‑a ili bežično, a kompatibalan je sa AirPrint i HP ePrint tehnologijama. Maksimalna rezolucija štampe je 1.200 dpi, a brzina je do 30 listova u minuti. Poseduje četiri fioke za različite vrste papira, pa je uvek spreman za rad, bez obzira na tip potrebnog papira. Kontrola se obavlja preko ekrana dijagonale 8 inča osetljivog na dodir, pa se svi parametri štampe i skeniranja mogu podesiti lako i intuitivno, na samom uređaju.\nCena: 5.500 €\nIzbor inkjet štampača\nZa razliku od laserskih štampača, gotovo svi inkjet štampači podržavaju štampu u boji. Zato pre nego što odlučite koji da kupite, iskreno odgovorite na pitanje za šta želite da ga koristite. Pošto se ovi štampači mogu naći u ogromnom rasponu dimenzija i cena, jasno je da se mora odabrati neki reper. Štampanje fotografija na foto‑papiru i štampanje tehničkih crteža velikog formata podrazumevaju upotrebu različitih kategorija inkjet štampača.\nStoga ćemo i u ovoj grupi štampače podeliti na različite kategorije. U kategoriji velikih kompanija mogli bismo da napravimo još jednu malu podelu – na štampače opšte namene i štampače za industrijsku primenu. U prvu grupu svrstali bismo standardne inkjet štampače i multifunkcijske uređaje, a u drugu štampače specijalnih namena. Tu opet možemo da izvršimo podelu na industrijske i tehničke štampače – prvi su malih dimenzija i služe za štampanje labela, nalepnica i sličnih stvari, a drugi su ploteri velikog formata koji se često upotrebljavaju za štampanje tehničkih crteža.\nU ovom tekstu zadržaćemo se samo na standardnim inkjet štampačima. Tu bi trebalo uzeti u obzir i koliki su kapaciteti kertridža, da li podržavaju dodavanje eksternih tankova sa bojama, da li poseduju neke bezbednosne opcije i da li mogu da pokriju sve neophodne poslovne operacije. Pomenimo i važnu kategoriju foto‑štampača, koju ćemo ovom prilikom preskočiti, pošto smo se koncentrisali na poslovno okruženje.\nKategorija malih i srednjih preduzeća, kao i kućnih kancelarija, preplavljena je različitim modelima običnih štampača i multifunkcijskih uređaja. Razlike u cenama uređaja sa i bez mogućnosti skeniranja i kopiranja su mizerne, pa je naša preporuka da svakako gledate neku multifunkcijsku varijantu. Takođe, bolje je da štampač ima tankove za mastilo koji omogućavaju lako dopunjavanje bez potrebe za prekidom rada, kao i da može da se poveže sa mobilnim uređajima.\nNeometana crno‑bela štampa – Epson EcoTank ET‑M3170 wireless monochrome all‑in‑one\nZa neke je ovo možda potpuno neočekivano saznanje, ali postoje i monohromatski inkjet štampači i odgovarajući MFP uređaji. Ako se pitate šta takvi uređaji mogu da ponude na polju gde suvereno dominira laserska tehnologija, odgovor je jednostavan – mogućnost štampe bez prekida. Epson EcoTank serija je najbolji primer inkjet štampača bez kertridža, a model ET‑M3170 je multifunkcijski uređaj namenjen zahtevnom poslovnom okruženju gde ne postoji potreba za kolor štampom (grupa u koju se može svrstati veliki broj kompanija).\nUmesto standardnih kertridža, ovaj štampač poseduje tankove, koji se dopunjavaju mastilom. Jedno punjenje obezbeđuje oko 6.000 odštampanih stranica, a kada se ono potroši, dovoljno je dosuti novo mastilo i štampač će za nekoliko sekundi ponovo biti spreman za rad. Brzina štampe mu je do 24 ppm, poseduje automatski feeder za skeniranje dokumenata, fioku za 250 listova, a može da funkcioniše i kao faks mašina. Takođe, poseduje Wi‑Fi konekciju, kao i podršku za Google Cloud Print i Apple AirPrint.\nCena: 45.000 rsd.\nZa veliku štampu – Epson Workforce Pro WF‑C8690 A3 MFP color printer\nPonekad je potreba za štampanjem velika, a i broj stranica koje se štampaju na dnevnom nivou ume da bude ogroman. Ovaj Epson‑ov MFP namenjen upravo za takve poslove. A da se ne bi stalno dopunjavao papir, uz dodatne fioke dobija se kapacitet od 1.830 listova. Druga specifičnost ovog multifunkcijskog uređaja je što dozvoljava i štampu na A3 formatu. Brzina štampe je do 24 ppm, poseduje različite bezbednosne opcije, veliki kapacitet kertridža za mastilo i mogućnost slanja dokumenata bežičnim putem. Ukratko, inkjet uređaj koji će uspešno obaviti zadatak i u najzahtevnijim poslovnim okruženjima.\nCena: 1.560 €\nZa svako poslovno okruženje – Brother MFCJ6945DW INKvestmentTank Color Inkjet\nTakozvani cartridge‑free štampači su izuzetno pogodni za poslovno okruženje, jer ne zahtevaju zamenu kertridža. Štampač je uvek aktivan (jer se samo dosipa boja), a snižava se i cena štampe. Jedan od najboljih uređaja u toj kategoriji, koji pri tom nije preskup, je Brother MFCJ6945DW INKvestment Tank. Kako bi osigurao nesmetanu štampu, ovaj uređaj ima i opciju aktiviranja Amazon Dash servisa, koji će automatski naručiti nove količine mastila, čim senzori detektuju da se njegova količina u tanku smanjila do minimuma.\nUređaj je multifunkcijski, sa automatskim feeder‑om do 50 listova, a fioka za papir prihvata 500 listova. Pošto poseduje dve fioke, u njima mogu da se drže različiti tipovi papira, što povećava fleksibilnost štampe. Zgodno je što poseduje i NFC konektivnost, pa se i tim putem mogu poslati dokumenti sa telefona. Naravno, tu su Wi‑Fi i LAN podrška za štampanje u mreži, kao i mogućnost direktnog povezivanja na neki računar putem USB konekcije.\nNeometana kolorna štampa – Epson EcoTank ET‑2720 wireless color all‑in‑one Supertank printer\nAko je prethodni MFP pozicioniran u segmentu velikih kompanija, njegov kompaktniji “rođak” idealan je za manja preduzeća i kućne kancelarije. Pripadnik je iste EcoTank serije, što znači da nema kertrdiže i da može da odštampa do 7.500 kolor stranica sa jednim punjenjem seta mastila. Ništa od bitnih stvari za poslovno okruženje nije izostavljeno u ovom malom štampaču, koji podržava štampu u boji, kopiranje i skeniranje, kao i povezivanje preko Wi‑Fi mreže ili preko Wi‑Fi direct konekcije. Interesantno je da poseduje i mogućnost glasovne kontrole preko Alexa asistenta. Iako nije najbrži inkjet štampač na tržištu, kvalitet štampe mu je odličan, a veliki kapacitet za mastilo obezbediće štampanje bez razmišljanja o dopuni.\nVerovatno se pitate zašto u XXI veku uopšte pominjemo matrične štampače, odnosno tehnologiju koja je zastarela već decenijama. Ipak, postoji segment tržišta u kome matrični štampači i dalje imaju primat. Zbog tehnologije zasnovane na fizičkim udarima iglica u traku sa bojom koja se nanosi na papir, ovo su jedini štampači koji mogu da istovremeno štampaju više kopija uplatnice. Vođice im omogućavaju i korišćenje “beskonačnog” papira.\nOki MICROLINE 320Turbo Mono Dot Matrix printer\nIzgleda kao da je stigao vremeplovom iz devedesetih godina prošlog veka. Oki je pronašao nišu u kojoj postoji tržište sa malo konkurencije, pa može da diktira cene. U pitanju je 9‑pinski štampač rezolucije 240*216 dpi, a brzina štampe mu je 435 karaktera u sekundi (u najbržem modu), odnosno 75 karaktera u sekundi u najkvalitetnijem modu štampe. Jačina udara iglica je tolika da istovremeno može da štampa na do šest listova – original plus pet kopija.\nTagovi: Inkjet, inkjet štampači, laser, laserski štampači, matrični štampači, printer, štampa, štampač\n← Vip mobile: Cloud infrastruktura kao strateški pokretač\nStigao je EON Connect: SBB predstavlja inovaciju u bezbednosti interneta →


Za 1. maj sindikalni protesti u Leskovcu ispred Jure - JUGPRESS\nPostavio: Jugpress 17 Aprila, 2022\nSavez samostalnih sindikata Srbije organizovaće za 1. maj sindikalne proteste u Leskovcum, ispred fabrike Jura, rekao ej za Regionalnu informativnu agenciju JUGpress Duško Vuković potpredsednik Saveza samostalnih sindikata Srbije\n“U Leskovcu 1. maja obeležavamo Međunarodni praznik rada. Okupljamo se iz svih delova iz Srbije, predstavnici naših sindikata iz svih grana i teritorija. Naša procena je da će biti između 1500-2000 ljudi, zajedno sa članovima našeg sindikata u Leskovcu”, rekao je Vuković.\nOn je doda da ovaj sindikat želi da na taj dan podseti na istoriju sindikalnog i radničkog pokreta.\n“Da kažemo da je pre 136 godina u Čikagu organizovan prvi radnički sindikalni pokret, zbog boljih uslova rada, viših zarada, smanjenja radnih sati, da se taj događaj završio tragično, da je Druga internacionala 1890. godine usvojila da se svaki 1. maj obeležava kao Dan rada”, dodao je on.\nPodsetio je da je u Srbiji prva proslava 1. maja organizovana 1893. godine.\n“Okupljamo se da , s jedne strane odajemo počast ranijim generacijama sindikalaca, koji su uveli osmočasovno radno vreme, pristojne zarade i nešto što možemo da zovemo dostojanstveni rad, a sa druge strane želimo da upozorimo da u poslednjih nekoliko decenija, pod najezdom liberalnog kapitalizma, imamo sve manje i manje poštovanja radničkih i sindikalnih prava. Obeležavamao taj datum i šaljemo poruku kako našim članovima i zaposlenima Srbije, tako i svetu kapitala i politike da se pre svega poštuju zakoni ove zemlje, da se poštuje Ustav ove zemlje i da radnici isto imaju interes kao što ga ima poslodavac za profitom, a to je da imaju dobre, bezbedne i zdrave uslove rada i dobre zarade”, rekao je Vuković.\nKaže da su ove godine “zajednički i jednoglasno” odlučili da to bude u Leskovcu zato što ovde imamo primere poslodavaca koji ne poštuju radnička i sindikalna prava, brane sindikalno organizovanje koje je dozvoljeno i konvencijama međunarodne organizacije rada i našim Ustavom i našim zakonom, i da kažemo poruku da mi nismo neprijatelji svetu kapitala i poslodavcima, nego ravnopravan partner gde oni isto moraju da uvažavaju naše interese”.\nNa pitanje da li će na ovaj protest pozvati i druge sindikate, poput UGS „Nezavisnost“ Vuković je rekao da ” Ove godine obeležavanje u Leskovcu organizuje samo Savez samostalnih sindikata Srbije, druge centrale će organizovati autonomno kako žele”.\n” Mi u ovom trenutku, osim naših članova, pozivamo i članove drugih sindikata da nam se pridruže u tom obeležavanju u Leskovcu”, dodao je on.\nNa pitanje da li je u ovo organizovanje protesta uključen i leskovački ogranak Samostalnog sindikata, Vuković je rekao da je “kompletna infrastruktura Saveza samostalnih sindikata Srbije, a mi smo kombinacija teritorijalnog i granskog, je pozvana, svi imaju obavezu da poštuju našu odluku. Po našim informacijama sve teritorijalne i granske organizacije poštuju tu odluku i pridružiće nam se”.\nNapustali ste njive i motike za vreme Tita da radite u fabrikama, pa prethodnih nekoliko godina dozvoliste da se obradiva polja svetski poznate paprike pretvore u fabrike od strane onog ko vam je rekao: “Ja cu da budem novi Tito”… I sada cete da se “igrate” proslave 1. maja… Sta je sa vama ljudi??? Prosvestite se vec jednom!!!


Prof. dr Marijana Mladenović, jedan od vodećih sportskih psihologa u Srbiji i regionu, govori o motivaciji mladih sportista i njihovoj stalnoj težnji i borbi da se u isto vreme takmiče sa protivnikom, saigračima iz svog tima i samim sobom.\nTakmičenje između sportista ili ekipa, suštinska je odlika svakog sporta, ali nadmetanje ‘’ko je bolji’’ može na mnogo načina da se pojavi i između sportista koji su ‘’na istoj strani’’. Težnja da se bude ispred svojih saigrača u timu ili kolega u klubu, može da ima pozitivnu razvojnu dimenziju za svakog sportistu. Ako je potrebno ostvariti određeni individualni rezultat, koji mora biti bolji ako je konkurencija unutar kluba kvalitetnija, pojedinac će biti podstaknut da više radi na razvijanju svojih sportskih potencijala, kako bi on bio taj prvi među jednakima, koji će otići na željeno takmičenje. U okviru sportskih timova, nadmetanje između članova ekipe koji pretenduju na istu poziciju na terenu takođe može da podstakne veće i hrabrije lično zalaganje. Međutim, u takvim situacijama, fokus se vrlo lako pomeri sa sebe samog na drugog pojedinca koji je ta ‘’preteća’’ prepreka ka ostvarenju svojih ličnih aspiracija.\nSportisti, svih starosnih kategorija, mogu da zapadnu u preispitivanje ‘’realnih’’ kvaliteta rivala u svom klubu, da bi ukoliko je taj drugi u datom trenutku objektivno sportski kvalitetniji, automatski došlo i do snižavanja ličnog samopouzdanja i sportskog samopoštovanja. Sportista u tom premeravanju sebe u odnosu na drugog, može da inicira negativan začarani krug, u kojem se opažanje drugog, snižavanje samopouzdanja, pad motivacije i negativno samoopažanje neprekidno smenjuju i sa svakim narednim krugom uvećavaju. Ako bi taj začarani krug postao spirala koja vodi ka dnu, sportista bi došao u situaciju koja je psihološki veoma nepovoljna za pozitivno samopoimanje i sportsko samopouzdanje. Sportistima se u takvim situacijama često savetuje da ‘’gledaju samo sebe’’, što nije nimalo jednostavno, jer već deca od pet godina počinju da se upoređuju sa vršnjacima. Kako se onda izdići sa tog dna i preokrenuti tu negativnu začaranu krug-spiralu u svoju korist?! U svim sportskim situacijama fokus uvek treba da bude samom sebi i na sopstvenim naporima.\nSportista treba da svaku situaciju takmičenja završi sa ličnim unutrašnjim osećajem da je u datoj situaciji pod datim okolnostima dao sve od sebe, kao i da se sa svoje strane za taj takmičarski trenutak maksimalno pripremao u svim aspektima sportske pripreme. Drugi sportisti, saigrači, ‘’saborci’’ iz kluba, protivnici, pa i sportski uzori, treba da budu samo objektivan materijal, čijom analizom se može unaprediti sportski rad na sebi.\nKjelinijeva poruka svim mladim fudbalerima\nZašto ne treba kažnjavati decu zabranom odlaska na treningu\nPo kom planu kinezi naglo razvijaju fudbal


Vesti online / Vesti / Svet / SAD blokirale isporuke ruskih aviona Iranu?\nMinistarstvo finansija SAD odbila je da izda izvozni sertifikat za prodaju aviona "Suhoj superdžet 100" Iranu, piše izraelski portal "Ihls".\n- Zbog nedostatka licence Uprave za kontrolu nad stranom imovinom pri Ministarstvu finansija SAD o isporuci aviona ne može biti ni govora - saopštio je predstavnik Asocijacije iranskih avio-kompanija Maksud Asadi Samani.\nKrajem aprila 2018. godine kompanija "Civilni avioni Suhoja" je na "Evroazijskom avio-salonu" potpisala dva memoranduma sa iranskim avio-kompanijama o isporuci 40 aviona "Suhoj superdžet 100" do 2022. godine.\n"Superdžet 100" je manji putnički mlazni avion kapaciteta do 108 putnika, a ideja je da bude direktan konkurent ukrajinskom "Antonovu 158", zatim brazilskom "Embrajer e džetu" i kanadskom "Bombardijeu".


Google+ Nekretnine Vršac: VRŠAC - STANOVI (OGLASI NEKRETNINA)\nVRŠAC - STANOVI (OGLASI NEKRETNINA)\nVrlo lako i potpuno besplatno možete postaviti svoj oglas za kupovinu ili prodaju stana u Vršcu. Samo postavljanje oglasa traje svega nekoliko minuta a dobra strana jeste i ta da uz sam tekstualni deo oglasa za kupovinu ili prodaju stana u Vršcu, možete postaviti i fotografiju nekretnine na koju se dati oglas odnosi.\nUkoliko ste Vi prodavac i prodajete svoj stan, preporučujemo da nikako ne propustite ovaj način oglašavanja svog stana u Vršcu. Obavezno postavite i fotografije stana u Vršcu jer kako bi se reklo - fotografija govori hiljadu reči, tj postavljavljanjem fotografije stana koji prodajete u Vršcu Vi automatski pružate mogućnost da potencijalni kupac odmah stekne pravu sliku i uvid kakav je to stan koji se prodaje, kakav je enterijer i eksterijer datog stana.\nNajveća pogodnost jeste ta da ovde postavljen Vaš oglas, automatski će biti prikazan i na mnogim drugim sajtovima koji objavljuju kupovinu i prodaju stanova u Vršcu. Objavljivanje i na drugim sajtovima se vrši automatski i u realnom vremenu.\nZa postavljanje svog oglasa u ovoj grupaciji mrežnog oglašavanja kupovine ili prodaje stanova u Vršcu nije potrebno nikakvo prijavljivanje i registracija, a samo postavljanje je lako i traje svega nekoliko minuta.\nSvoj oglas sa fotografijom nekretnine za kupovinu ili prodaju stana u Vršcu, možete postaviti na ovom blogu, odmah ispod ovog teksta.


Posledice uragana Vilma: Milioni domova bez struje\nStanovnici Floride započeli su dobro poznati proces čišćenja posle snažne oluje – ovog puta uragana Vilma. Oluja je odnela najmanje šest života u ovoj južnoj američkoj državi i izazvala materijalnu štetu koja se meri milijardama dolara.\nU utorak je više od tri miliona privatnih kuća i poslovnih objekata u Floridi bilo bez električne energije. Vilma je osmi uragan koji je pogodio Floridu u proteklih 15 meseci, i 21. snažna oluja u ovogodišnjoj rekordnoj sezoni uragana na Atlantiku.\nPre nego što je pogodila Floridu Vilma je usmrtila nekoliko stanovnika meksičkog poluostrva Jukatan i poplavila zapadni deo Kube.\nAmerički nacionalni centar za praćenje uragana saopštio je da uragan Vilma slabi i da se kreće severoistočnoj obali SAD, ali da i dalje održava brzinu vetra od oko 165 kilometara na sat. Na severoistoku SAD, Vilma je prouzrokovala jake kiše i sneg, a u sredu, bi mogao da izazove nevreme u kanadskoj provinciji Njufaundlend.


Milica i Stefan sretno žive u Švedskoj i štede JEDNU ŠVEDSKU PLATU mjesečno, ali da bi došli do toga, morali su da izvedu NEVJEROVATAN LUPING – Haber.ba\nMilica i Stefan sretno žive u Švedskoj i štede JEDNU ŠVEDSKU PLATU mjesečno, ali da bi došli do toga, morali su da izvedu NEVJEROVATAN LUPING\nTo kako smo mi došli u Švedsku nije naispravniji način, ali je ako sagledamo sve okolnosti jedini moguć za ljude koji nemaju papire Evropske unije. Iz ove perspektive kako sada živimo, mi se nismo pokajali, ali bilo je teških dana”, ovako počinju priču Milica (30) i Stefan (38) Petrović, samo jedan od mnogobrojnih parova koji su svoju sreću potražili u Švedskoj i to u malom gradu Helsingborgu\nDa bi dobio posao u Švedskoj mora da prođe nekoliko krugova. Prvo od momenta objavljivanja oglasa dve nedelje taj oglas važi za Šveđane. Ako se u tom periodu ne javi niko podoban za radno mesto, onda se dve do tri nedelje oglas širi na građane Evropske unije, koji su sledeći u nizu prioritetnih za dobijanje posla. Tek ukoliko nema nikog ni sa tog područja, na red stupamo mi i prijavljivanje u Zavodu za migracije – objašnjava Milica i dodaje da je verovatnoća da na taj način dobije posao gotovo ravna nuli.\n– Prvo je našao poslodavca koji bi želeo da me zaposli, ali pošto protokoli moraju da se ispoštuju, ja sam aplicirala redovnim putem, a poslodavac u jednom salonu lepote je taj koji je smislio neverovatni sklop mojih osobina zbog kojih sam baš ja ta koja zaslužujem posao kod njega, kako ne bi nekog drugog morao da zaposli – kaže Milica i objašnjava kako je svesna da je u pitanju ne baš regularan put, ali je u ovakvim okolnostima jedini moguć.\n– Plate su u južnom delu Švedske gde mi živimo manje nego na severu, ali je južni deo popularniji od severnog, jer su uslovi za život i rad daleko humaniji prvenstveno zbog klime. Na severu su polarni dani i noći, pa mnogi ljudi koji dolaze sa strane ne žele u takvim uslovima da rade – priča Stefan i ističe da kada se sve sabere i oduzme, život gore i dole u suštini dođe na isto.\nAko oboje supružnika radi, jedna plata može da se uštedi uprkos visokim cenama života, posebno u većim gradovimaFOTO: BRORSSON / WIKIPEDIA\nAko oboje supružnika radi, jedna plata može da se uštedi uprkos visokim cenama života, posebno u većim gradovima\n– Kirija zajedno sa strujom i osiguranjem iznosi od 650 do 900 evra, a na severu to može da košta i duplo više, tako da veća zarada na severu ne mora da znači i veću uštedu – objašnjava Stefan.\nPetrovići kažu i da je penzija Šveđanima mala bez obzira na to koliko si i na kojoj poziciji radio – obično ne prelazi 1,.300 evra. Zato, kako objašnjavaju, veiki broj ljudi kada ode u penziju odlazi u jedan gradu Španiji, koji se u narodu zove “mala Švedska”, tamo provode penzionerske dane, jer je klima blaža, standard niži, pa im je penzija u tom iznosu dovoljna da uživaju,prenosi Blic\n– Ono što su nama Šveđani i generalno Zapadna Evropa, to je njima Amerika. Velika većina ljudi želi da živi u Americi, a ako nisu u prilici onda se na sve načine trude da žive “američki san” u Švedskoj – navodi Milica i objašnjava da se ponašaju, oblače i govore poput pravih Amerikanaca.\nTeme:dokumenti, plata, Švedska, ušteda


„Moja idealna soba“ za predškolce i prvake iz Srbije - Užicka Republika Press\nKompanija Forma Ideale organizuje jubilarni, deseti po redu, dečiji likovni konkurs pod nazivom „Nacrtaj, oboji i osvoji!“, a pravo učešća imaju prvaci i predškolci iz čitave Srbije, iz svih zainteresovanih osnovnih škola i predškolskih ustanova.\nNa veliki dečiji likovni konkurs kompanije Forma Ideale godišnje se prijavljuje oko 50.000 dece, zbog čega predstavlja manifestaciju od nacionalnog značaja u Srbiji.\nKonkurs je otvoren tokom septembra i organizuje se u svim školama i predškolskim ustanovama u Srbiji koje se odluče za učestvovanje. Mališani imaju šansu da svoju kreativnost iskažu na način koji odaberu, likovnom tehnikom koja im se najviše dopada i koja im je bliska, na temu „Moja idealna soba“. Radove predaju svojim učiteljima, odnosno vaspitačima, koji ih dalje prosleđuju organizatoru konkursa najkasnije do 30. septembra 2021. godine do kada je omogućena prijava i učešće.\nNajtalentovaniji prvaci i predškolci, čiji crteži na temu „Moja idealna soba“ budu proglašeni najboljima, osvojiće brojne vredne nagrade:\nI nagrada – 6 x garderober HANA 3K2FO, kompjuter sto LIBER i dečija kompjuter stolica QZY-G2B (po 3 u obe starosne kategorije)\nII nagrada – 8 x ležaj FANTASTICO PLUS (po 4 u obe starosne kategorije)\nIII nagrada – 12 x vreća za sedenje SOFT (po 6 u obe starosne kategorije)\nIV nagrada – 200 svezaka Forma Ideale (po 100 u obe starosne kategorije)\nPristigli radovi u tehnici po izboru biće ocenjivani tokom oktobra, od strane stručnog žirija koji određuje organizator konkursa, a spisak nagrađenih će biti objavljen 1. novembra 2021. godine.\nMališani, njihovi roditelji, škole i predškolske ustanove zainteresovane za učešće na konkursu sve informacije mogu dobiti putem kontakt telefona 034/617-1364 ili e-mail: deciji.konkurs@formaideale.rs.\nOvim konkursom kompanija Forma Ideale želi da doprinese razvoju kreativnosti i prve dane školovanja učini radosnijim za sve mališane, ali i njihove škole i porodice.


Novi krug takmičenja #europeanfilmchallenge - EU Delegacija u Srbiji\nBy Nebojsa objavljeno\t 10/06/2020 Projektne aktivnosti\nTakmičenje u kom se filmofilima pruža šansa da posete neke od najprestižnijih filmskih festivala u Evropi nastavlja se 10. juna i trajaće do 12. avgusta\nNovi krug evropskog filmskog izazova poziva učesnike da tokom 10 nedelja odgledaju 10 evropskih filmova, uloguju se na europeanfilmchallenge.eu, postave fotografiju kao dokaz da su film odgledali i sakupljaju bodove. Svaki evropski film donosi im 4 boda dok se svaka različita platforma nagrađuje sa 3 poena. Platforma može biti bioskop, filmski festival, tv kanal, VoD platforma ili bilo koji legalan vid prikazivanja. Največi filmofil ili osoba sa največim brojem bodova u ovom krugu osvaja putovanje na filmski festival u Veneciji. Shodno situaciji izazvanoj virusom COVID19, ukoliko dođe do otkazivanja festivala ili putovanje u Italiju ne bude moguće u datom trenutku, pobednik ili pobednica kao nagradu dobiće godišnju pretplatu na sajtu dafilms.com i projektor, kako bi u svom domu mogli da uživaju u omiljenim filmovima. Tokom takmičenja učesnici mogu osvajati dodatne bodove o čemu se mogu informisati na društvenim mrežama @europeanfilmchallengeserbia.\nEuropean film challenge predstavlja deo velikog evropskog interaktivnog projekta koji kofinansira program Kreativna Evropa MEDIA i uključuje upotrebu inovativnih i digitalnih promotivnih tehnika i alata, kako bi se doprinelo većoj cirkulaciji evropskih filmova na različitim platformama. Ovo takmičenje se istovremeno odvija u 8 evropskih zemalja: Srbiji, Bosni i Hercegovini, Severnoj Makedoniji, Češkoj, Španiji, Portugalu, Litvaniji i Letoniji. Organizator takmičenja u Srbiji je Međunarodni festival dokumentarnog filma Beldocs koji se ove godine održava od 3. do 10. septembra.\nFoto: European Film Challenge\nProgram Kreativna Evropa MEDIA za podršku filmskim festivalima takođe je podržao održavanje 13. Međunarodnog festivala dokumentarnog filma Beldocs sa 46,000 evra. Beldocs učestvuje u nekoliko projekata koje finansira Kreativna Evropa MEDIA – u projektu AVA Doc koji okuplja 27 partnera iz 9 evropskih zemalja sa ciljem da evropske filmove učini dostupnim korisnicima biblioteka u raznim evropskim zemljama. Evropski festivali kratkog i dokumentarnog filma svoj filmski program čine dostupnim za korisnike i korisnice 15 biblioteka širom Evrope. U Srbiji će korisnici Narodne biblioteke Srbije i Biblioteke grada Beograda imati priliku da preko VOD platforme gledaju najatraktivnija ostvarenja savremene svetske dokumentaristike koja su bila prikazana na Međunarodnom festivalu dokumentarnog filma Beldoks prethodnih godina; Beldocs Industry 2020 koji će biti održan tokom trinaestog izdanja ovog festivala u Jugoslovenskoj kinoteci u Beogradu. Beldocs Industry je pokrenut pre osam godina kao odgovor na tokove i potrebe industrije, fokusirajući se na nerazvijene delove Evrope i predstavlja jedno od glavnih okupljanja filmskih profesionalaca iz cele Evrope.


Bratski zagrljaj na kapiji Andrićgrada, na obali Drine!\nOvaj čin srpski narod čekao je vekovima – Otkako je sveta i veka, nije bilo ni ovakvog spomenika, ni ovakve braće, ni ovakvog grada.\nUz reči Matije Bećkovića da je to spomenik „kakvog nije bilo i kakvog neće biti“, i koji „najbolje pristoji upravo Andrićgradu“, i zvuke čuvenog srpskog „Marša na Drinu“, spomenik braći Sokolović, Mehmed-paši i njegovom bratu patrijarhu srpskom Makariju, otkrili su danas u Andrićgradu predsednik Republike Srpske Milorad Dodik i izaslanik predsednika Srbije Nikola Selaković.\nBesedio je Matija Bećković, koji je rekao da se u „najveće istorijske događaje koji su se odigrali na Vidovdan ubraja i ovaj današnji, otkrivanje spomenika braći Sokolović, kome nema ravna u srpskoj simbologiji“.\n„Ovaj čin srpski narod čekao je vekovima. Otkako je sveta i veka, nije bilo ni ovakvog spomenika, ni ovakve braće, ni ovakvog grada, ni ovakvog motiva kakvog nema ni kod Šekspira. A gde se to moglo desiti ako ne u Andrićgradu i ako ne na Vidovdan“, rekao je Bećković.\nPredsednik Republike Srpske Milorad Dodik izjavio je da se Srbi moraju okupiti oko Srbije i Republike Srpske, jer su ih stradanja učila da tamo gde nisu imali svoju državu nisu imali ni slobodu i bili su laka meta onima koji su hteli da im, uzimajući slobodu, uzmu živote.\n„Važno je da se ne stidimo svog identiteta, da poštujemo, veličamo i budemo ponosni pripadnici jednog naroda koji je izdržao mnogo više nego što bi to veći i mnogobrojniji narod izdržao“, rekao je Dodik obraćajući se brojim zvanicama na obeležavanju stotinu godina od velike pobede srpske vojske u Prvom svetskom ratu.\n„Zato je važno posmatrati taj vijek sa osvrtom šta to znači za Srbe koji su na strani slobode, na strani pobednika, stvarajući svoju državu stvarali i druge države za druge narode, jer nisu bili sebični da dele i da uzmu slobodu samo za sebe, nego za sve koji su živeli na ovim prostorima“, naglasio je predsjednik Srpske.\nKako to izgleda u izvedbi ovih prostora, dodao je on, videlo se na kraju prošlog veka kada su Srbi ostali bespotrebno dugo da brane Jugoslaviju koja se pokazala kao mesto značajne političke greške i promašaja srpskog nacionalnog i političkog bića u prošlom veku.\n„Danas kada obeležavamo sto godina od završetka Prvog svetskog rata, bićemo krivi što obeležavamo pobedu. Ako se koristimo jezikom fudbala, srpski narod je u dva svetska rata zabio spektakularne golove, a odmah iza ratova pucao sam sebi u vlastitu mrežu”, rekao je Emir Kusturica.\n„Koliko smo krivi prema sebi i svom nasleđu najbolje govori i ovaj dan. Trebalo je da prođe petsto godina pa da otkrijemo zagrljaj braće Sokolović, spomenik Makariju i Mehmed-paši čija pojava stoji nasuprot tvrdnji i ideji da nema rata dok ne udari brat ne brata“, rekao je Kusturica.\nIzaslanik predsednika Srbije Nikola Selaković preneo je u prazničnom danu u Andrićgradu i Višegradu bratske pozdrave Srbije Republici Srpskoj.\n„Danas smo ovde pred Andrićgradom, dokazom šta može da učini duhovni rad. Vidovdan je dokaz da uprkos svemu postojimo“, rekao je Selaković, prenoseći zahvalnost Emiru Kusturici za njegove poduhvate.\nSelaković je naglasio da Srbija poštuje svaku državu i svako uređenje u svom okruženju, a Republiku Srpsku voli, voljela je i voleće dokle god postoji.


NATO u strahu: Ne širimo se na Balkan jer smo dobri ljudi već zato što se bojimo - Naslovi.net vesti\nOn je ovo kazao povodom nastupajućeg samita NATO, koji će se održati u julu naredne godine. Međutim, kako ističe DV, iako je samit tek za pola godine, spisak gostiju već je sada predmet oštrih diskusija jer se obično sa takvih... »\nMakedonija je na putu ka NATO još od 1999. godine, iste godine kada je Albanija zaključila Akcioni plan za članstvo da bi konačno postala članica deset godina kasnije. Crna Gora je isti put prošla između 2009. i 2017. godine,... »\nNaredni samit NATO održava se u julu, ali je spisak gostiju već sada predmet pažnje jer obično se sa takvih događaja na najvišem nivou šalju pozivnice za članstvo u Alijansi, piše danas Dojče vele dodajući da nema sumnje da se u Skoplju nadaju pozivnici.\nMakedonija je na putu ka NATO još od 1999, iste godine kada je Albanija zaključila Akcioni plan za članstvo (MAP) da bi konačno postala članica deset godina kasnije. Crna Gora je isti put prošla između 2009. i 2017, podseća DW i... »\nMalo je verovatno da će na samit NATO u Briselu u julu sledeće godine biti pozvani predstavnici novih zemalja koje bi se uskoro mogle pridružiti vojnom savezu. Pa ipak, zvaničnici Alijanse kažu da je za takve odluke rano jer će u... »\nHoroskop za sredu, 21. novembar: Rakovi nepažljivi, Device da se posvete poslu\n"Ne mogu da zaboravim 23 dana zatvora": Ispovest Sare Vidak dva meseca otkad se nakon pakla u crnoj gori vratila normalnom životu


Kina: Kako Peking planira da manipuliše vremenskim prilikama na pola teritorije i zašto to brine susede | Novosadski informativni portal 021\nPeking je saopštio da planira masovni program „zasejavanje oblaka“ - tehniku koja se koristi za proizvodnju veštačke kiše ili snega. Ali je neizvesno koliko će to biti efikasno – ili koliko rizično.\nKina koristi metod zvani „zasejavanje oblaka", koji je već odranije poznat širom sveta.\n„Zasejavanje oblaka" se primenjuje u sušnim regionima\n„Mnoge zemlje se služe ovom tehnologijom. Kina je koristi već dugo vremena, kao i Indija", kaže za BBC Danasri Džejaram, stručnjakinja za klimu sa Manipalske akademije za više obrazovanje u Karnataki, u Indiji.\n„Metod se koristi i u podsaharskoj Africi i na severoistoku kontinenta, gde vladaju veoma problematične suše. Ili u Australiji, na primer."\n„Vrlo je malo naučnih radova urađeno o njegovoj efikasnosti", kaže za BBC Džon S. Mur, naučnik sa Normalnog univerziteta u Pekingu.\n„Zasejavanje oblaka razvijeno je a da prethodno nije prošlo nikakvu vrstu naučne potvrde."\nU Kini je manipulacija vremenom preko zasejavanja oblaka „operativno pitanje", dodaje ovaj specijalista.\n„To nije nikakva istraživačka vežba niti bilo šta izdaleka naučno. Ono se praktično obavlja na nivou zajednice, u gradovima i manjim mestima."\n„Praktično se to svodi na pokušaj sprečavanja da gradonosne kiše unište useve, pa se onda trudite da isterate kišu iz oblaka pre nego što postanu suviše opasni", kaže on.\nAli naučnik kaže da zasejavanje oblaka funkcioniše efikasno u Kini „samo jedan ili dva meseca godišnje".\nU februaru 2020. godine, časopis Nju sajentist objavio je čanak o američkoj studiji u kojoj su istraživači zasejali orografske oblake - one koji nastanu kad se vazduh sabije iznad planina.\nProgram će, piše u saopštenju, olakšati pomoć u katastrofama, poljoprivrednu proizvodnju, reakcije na šumske i požare pašnjaka, kao i izlaženje na kraj sa neobično visokim temperaturama ili sušama - iako vlasti nisu pružile previše detalja.\n„Budući da je dokument naslovljen 'mišljenje u nastanku', to obično ukazuje da će centralna vlada odrediti opšti okvir, dok će različita ministarstva i lokalne vlade sprovesti konkretne mere, od kojih će ovi potonji obično dobiti izdašna sredstva", objašnjava Jicin Vang, BBC-jev novinar iz Pekinga.\nOn navodi, na primer, slučaj pokrajine Gansu (na severu), koja je „odmah najavila ambiciozne ciljeve", sa velikim dronovima u središtu strategije.\nManje od mesec dana nakon saopštenja, Kina je tu pokrenula program modifikacije vremena, sa pionirskim letom drona Galin-1 („slatka kiša" na kineskom), javila je novinska agencija Sinhua.\n„Ali nema mnogo studija u ovom pogledu", kaže Danasri Džejaram.\nKina će sakupljati kamenje sa Meseca - prvi put posle 40 godina\nIstraživanja sa Nacionalnog univerziteta u Tajvanu istakla su u izveštaju objavljenom 2017. godine da nedostatak koordinacije u aktivnostima manipulacije vremenskim uslovima može da dovede do optužbi za „krađu kiše" između susednih zemalja.\n„Jedan od pokretača monsuna jeste razlika u temperaturi između Tibetanske visoravni i Indijskog okeana", objašnjava naučnik.\n„Dakle, ako napravite značajne promene na Tibetanskoj visoravni, kao što neki planiraju, mislim da bi to moglo da ima prilično drastične posledice."\n„Većina kineskih naučnika sa kojima sarađujem užasnuta je ovim pristupom."\n„Ne mislim da je tehnologija sama po sebi zabrinjavajuća. Ona ume da bude korisna (...) I svaka zemlja ima suverenitet na vlastitoj teritoriji. Ali problem je kad to uradite jednostrano (...)\n„Šta će se desiti, na primer, ako nešto pođe po zlu s ovom vrstom tehnologije? Ko će za to da plati?".\nMeđutim, Mur, koji predvodi geoinženjerski program u Kini, poziva na smirenost u ovoj oblasti: „Kina", uverava nas on, „žarko želi da bude jedan od dobrih momaka."\n23.02.2021\t• 09:58\nKinu pod totalnu blokadu dok ne bude kasno.Sa njihovim virusom pobili nekoliko miliona ljudi.Ne možete na jednom delu menjati klimu a da ostatak ne ispašta jer planeta se okreće.Danas oblak tu,kroz tri dana kilometrima daleko.


Kom horoskopskom znaku i zašto zavidite? | Astro sajt\nHome Zanimljivo Kom horoskopskom znaku i zašto zavidite?\nKom horoskopskom znaku i zašto zavidite?\nPoznato je da horoskop može da otkrije mnogo toga o nama. Ali, koliko nam se predispozije znaka koji nam je dodeljen rodjenjem zaista dopadaju, odnosno postoje li neki drugi znaci kojima prosto zavidimo?\nOVAN – Pošto ste posesivni, ljubomorni i nestrpljivi, najviše zavidite Devici, zbog njene strpljivosti i urođenog perfekcionizma. Ali na meti vaše otvorene zavisnosti mogu se naći principijelni Jarac, koji je spreman da radi i preko granica svoje izdržljivosti, zbog profesionalnog uspeha i društvenog priznanja, kao i moćna Škorpija, zbog pouzdanosti i dominantnosti.\nBLIZANCI – Iako ste prilagodljivi i snalažljivi, zavidite intuitivnoj Škorpiji na njenoj tajanstvenosti i mudrosti, tako da može da vas čita kao otvorenu knjigu, dok vi gorite od nestrpljenja da nešto saznate od nje, a ona vas drži u neizvesnosti. Autoritativnom Jarcu zavidite na uspehu i novcu koji ume da zaradi, jer je uporan i dosledan, što su osobine koje vi uglavnom ne posedujete.\nRAK – Mada ste uglavnom dobro 'ušuškani', mnogima potajno zavidite, iako je malo onih koji su se udomili bolje od vas ili odabrali uspešnijeg partnera, pogotovo ako ste žena. Avanturisti Strelcu zavidite na društvenosti i sposobnosti spontanog i otvorenog izražavanja osećanja, a komunikativnoj Vodoliji na društvenim vezama i lakoći sa kojom ih uspostavlja.\nLAV – Poštujete one koji su na višim profesionalnim pozicijama od vas, ali ljubomora, posesivnost i materijalistički stav prorade kad osetite zavist prema vrednom Jarcu, zbog njegove ambicioznosti i istrajnosti da uspe u svemu čega se dohvati. Iritira vas sposobnost melanholičnih Riba da svoje emocije izraze na romantičan način, onako kako vama baš i ne uspeva.\nŠKORPIJA – Moćni ste i kretivni, pa malo ko može da vas nadmaši, kad se usredsredite na svoj cilj. Ali, pritajenu zavist verovatno osećate prema Ovnu, zbog njegove vitalnosti i dinamičnosti. Nestalnim Blizancima možete zavideti na površnosti, zato što ste vi najčešće preopterećeni sopstvenom sistematičnošću, posvećenošću svemu što radite i dubinom osećanja.\nRIBE – Iako ste prilagodljivi i sposobni da se izvučete iz svake 'mutne vode' u koju upadnete, pomalo ste nesigurni u sebe, pa možete osetiti zavist prema šarmantnoj Vagi, zbog njene popularnosti u društvu i atraktivnog izgleda. Harizmatični Lav vas iritira, jer je samosvestan, i njemu zavidite na uspehu i glamuru koji ga prati gde god da se nađe.


U mornarskoj atmosferi Nivea predstavila nove proizvode - Retail Magazin - Srbija\nNivea Sun plovidba\nNapisao Retail.rs - 29.04.2016 Aktuelnosti\nU mornarskoj atmosferi broda jahting kluba Kej i veselom ambijentu začinjenom latino ritmovima, predstavnici medija imali su priliku da prokrstare kroz svet novih NIVEA proizvoda za zaštitu od sunca i uživaju na beogradskim rekama. Tokom visečasovne relaksirajuće plovidbe, daleko od gradske gužve, NIVEA je predstavnicima medija predstavila inovacije koje pored visokog zaštitnog faktora, sadrže i sastojke koji će uživanje na suncu učiniti potpunim, jer koži pružaju neophodnu hidrataciju i dodatno osveženje. ‘’Zasigurno će i kod nas kao i na plažama širom sveta glavni hit ovog leta biti novi NIVEA Sun Protect & Moisture proizvodi i NIVEA Sun Protect & Refresh losioni’’, ističu iz kompanije Beiersdorf. Tom prilikom, predstavljen je i novi NIVEA Sun dečji sprej za zaštitu od sunca sa izuzetno visokim SPF 50+, čime je još jednom ukazano na važnost da se najmlađi zaštite od štetnog sunčevog zračenja.\nSa više od 130. godina iskustva, Beiersdorf je jedna od vodećih kompanija za negu kože koja poseduje najveće istraživačke centre.\nbeogradskim NIVEA proizvoda rekama sunca zaštitu


20-04-2020 11:23 Ratni izveštaji Naoružanje Svet Planeta Video\nIranska vojska je u posedu tri napadne bespilotne letelica s dometom do 1.500 kilometara, rekao je ministar odbrane zemlje, koji je to izjavio na televiziji u subotu 18. aprila.\nIranski dron (Foto: Jutjub)\nIranska vojska sada je opremljena s tri nova drona koja mogu nositi bombe na udaljenosti do 1.500 kilometara, objavio je u subotu 18. aprila na iranskoj televiziji ministar odbrane zemlje Amir Hatami. Kazao je takođe da je tri nova drona proizveo Iran.\nPrema njegovim rečima, ti dronovi, sposobni da na znatnoj udaljenosti nadziru kretanja neprijatelja, mogu se upotrebiti za obaveštajne misije, ali i za borbu, pri čemu se ciljevi mogu gađati bombama i raketama.\nDodao je kako su novi dronovi sposobni delovati na maksimalnoj nadmorskoj visini do 13.700 metara i imaju domet delovanja do 1.500 kilometara. Dronove je proizvela iranska vojna industrija, uz učestvovanje iranskih naučnika, precizirao je ministar koji procenjuje da će ti dronovi poboljšati nivo odbrane zemlje.\nPročitajte OVDE koji je to Putinov kec iz rukava.


Partizan sa stotkom zahvalio domaćinu – Kosarka24\nPartizan sa stotkom zahvalio domaćinu\nDrugog dana MEZ Polaska turnira, Partizan NIS je savladao učesnika Evrokupa, ekipu Arke iz Gdanjska sa 67:100 (19:21, 11:26, 14:30, 23:23).\nKošarkaši Partizana NIS su zabilježili i drugu pobjedu u dva dana na MEZ Polska turniru u Vloclaveku. Nakon pobjede protiv evroligaša, ekipe Makabija iz Tel Aviva, crno-bijeli su danas savladali i učesnika Evrokupa, ekipu Aseko Arke iz Gdanjska. U prvoj četvrtini, nakon izjednačene igre, Partizan NIS pred kraj dionice stiče minimalnu prednost, koju zatim u drugom period igre povećava na +17, koliko je iznosila prednost Parnog valjka poslije 20 minuta igre (30:47)\nU trećoj četvrtini, crno-bijeli su nastavili sa dobrom igrom u oba pravca, pa je prednost Partizana iz minuta u minut rasla, a nakon 30 minuta, rezultat je glasio 44:77 u korist Partizana NIS. U posljednjoj dionici, šansu da zaigra je dobio i mladi Đorđije Jovanović, a konačan rezultat utakmice glasio je 67:100.\nCrno-bijeli se u ponedeljak vraćaju u Beograd, a sljedeću provjeru će imati na turniru u Klužu, narednog vikenda. Pored Partizana i domaćeg Kluža, na turniru će učestvovati Mornar iz Bara i Fenerbahče.\nGrin 8, Hamonds 11, Bostik 16, Žubarga 9, Žimanski, Emeloglu 5, Volozin 2, Malčik 2, Čerlonko 2, Kaminski 2, Apson 10, Vika\n(Foto: Piotr Kieplin)\nPrevious Danas to nismo bili mi\nNext Prvi poraz Igokee\nŠćepanović: Naša ambicija je da idemo dalje


Uskoro lista s novim lekovima za leukemiju, karcinom dojke\nZdravlje Autor:Beta22. maj. 201814:07 > 14:10\nLista sa novim inovativnim lekovima za savremenu terapiju karicnoma dojke, limfocitnu leukemiju i hepatitis C očekuje se uskoro, rečeno je danas u Beogradu na skupu predstavnika Ministarstva zdravlja Srbije, Republičkog fonda za zdravstveno osiguranje i predstavnika proizvodjača inovativnih lekova.\nDržavni sekretar u Ministarstvu zdravlja Meho Mahmutović rekao je da se novi lekovi za pojedina maligna oboljenja poput karcinoma dojke ili lekova za hepatitis C mogu očekivati uskoro u upotrebi, dodajući da su poslednjih godina uvedena 23 nova inovativna leka.\n„Celu priču zasnivamo na tome da u okviru postojećih finansijskih sredstava obezbedimo nove inovativne lekove“ kazao je Mahmuotvić i dodao da se vrlo brzo mogu očekivati i novi lekovi za neke hronične, degenerativne i autoimune bolesti, jer su stavljeni na listu prioriteta za naredni period.\nPredstavnik Udruženja proizvodjača inovativnih lekova „INOVIA“ Bojan Trkulja kazao je da kad se Srbija uporedi sa zemljama u okruženju nije naročito dobra, jer se zaostaje u sivm oblastima zbog nedovoljnog finansiranja inovativnih lekova.\n„Lekovi se od strane države finansiraju na nivou oko 50 evra po glavi stanovnika, što je u poredjenju sa Bugarskom i Rumunijom oko 60 odsto zaostatka i više od 100 odsto zaostatka u odnosu na Hrvatsku“, kazao je Trkulja.\nIstakao je da sa trenutnim nivoom finansiranja neće biti moguće povećati dostupnost inovativnih lekova, dodajući da je jedini način pronaći nove načine finansiranja.\nVršilac dužnosti direktorka Republičkog fonda za zdravstveno osiguranje Sanja Radojević Škodrić kazala je da je zajednički cilj Ministarstva zdravlja i RFZO-a da se obezbede što bolji uslovi za dostupnost inovtivnih lekova u Srbiji.\n„U poslednjih nekoliko meseci RFZO i Ministarstvo zdravlja napravili su nekoliko ubrzanih koraka“, kazala je ona i dodala da Centralna komisija za lekove zaseda svakog meseca i da je faramaceutskim kompanijama omogućeno da podnose zahteve kontinuirano, a ne jednom godišnje.\nDodala je da je jedan od ciljeva u budućnosti da pacijenti dobiju sve analize na mestu gde se leče.\n„Nadam se da ćemo uvesti što veći broj inovativnih lekova isključivo u skladu sa odlukom struke“, kazala je Sanja Radojević Škodrić.\nNajčešći problemi sa kožom na stopalima, kako ih sprečiti i lečiti\nStanišić: Koncentracija olova u Srbiji među najvišim u Evropi, deca su ugrožena


Manuel Vals: Ne znamo da li je traženi terorista još uvek u Francuskoj\nFrancuska ne zna da li je osumnjičeni za napade u Parizu Salah Abdeslam u Francuskoj ili Belgiji, kao ni da li ima još grupa povezanih direktno sa napadačima koji su u bekstvu, rekao je u četvrtak francuski premijer Manuel Vals.\n- Pretnja je tu. Mi u ovom trenutku istrage ne znamo da li postoji još grupa i pojedinaca koji su direktno povezani sa napadima od petka u Parizu u Sen Deniju - rekao je Vals za televiziju Frans 2, prenosi AFP.\nPrethodno je Vals kazao da će Šengen zona u EU biti u opasnosti ako Unija ne bude "prihvatila odgovornost" u vezi sa kontrolom granica.\nNakon što je objavljeno da je vođa i mozak terorističkih napada u Parizu ušao u Evropu neprimećen, Vals je pozvao susede Francuske da "svoju ulogu odigraju na valjan način".\nBroj preminulih od posledica korone u Francuskoj porastao na 28.132\nIstraživači sa belgijskog univerziteta najavili studiju o PSIHOLOŠKIM EFEKTIMA IZOLACIJE


Sutra, tačno nakon godinu dana od hapšenja na malčanskom groblju, biće mu saopštena presuda sudskog veća\nObjavljeno: 04.01.2021. 21:09h\nTokom sedam meseci dugog sudskog postupka, Jovanović je na sve načine pokušavao da izbegne da mu se sudi po odredbama ''Tijaninog zakona'' izmenama Krivičnog zakonika koje su stuplile na pravnu snagu 1. decembra 2019. godine, pokušavajući da odugovlači suđenje, a sebe prikaže kao neuračunljivog i psihički obolelog, ali mu to nije pošlo za rukom.\nSutra, tačno nakon godinu dana od hapšenja na malčanskom groblju, biće mu saopštena presuda sudskog veća.\nVeć na prvom ročištu "pokazao zube"\nTokom glavnog pretresa pokušavao je da umanji svoju odgovornost na sve načine, kao i da ospori težinu povreda koje je naneo zlostavljanoj devojčici. Dva puta je predlagao da bude ponovo neuropsihijatrijski veštačen, znajući da samo tako, u slučaju neuračunljivosti, može da bude upućen na lečenje i čuvanje u psihijatrijsku ustanovu, budući da mu u suprotnom vrlo izvesno preti kazna doživotnog zatvora. Oba puta odbijeni su zahtevi da ponovo bude veštačen.\nNinoslav JovanovićMalčanski berberinSuđenjeSudNiš


eps posluje pozitivno\naleksandra gavrilovic\t 28.09.2018. 09:51h 10:57h\nBEOGRAD - Ministar rudarstva i energetike Srbije Aleksandar Antić izjavio je danas da neće biti povećanja cene elektricne energije u narednom periodu, kao i da je snabdevanje ključnim energentima u zemlji stabilno, pa se očekuje i stabilna grejna sezona.\nTakođe je najavio da će toplane od 1. oktobra početi s toplim probama ako bude hladnije vreme.\n"Kada je u pitanju snabdevanje svim kljucnim energentima, ono će biti apslolutno stabilno i svi energenti su obezbeđeni i ima ih na tržistu i očekujemo jednu stabilnu grejnu sezonu", rekao je Antić.\nOn je rekao da će toplane u Srbiji reagovati u skladu sa svojim odlukama i da će u velikim gradovima od 1. oktobra početi tople probe.\nUpitan o ceni električne energije i zahtevima MMF-a, on je rekao da Srbija "brani cenu električne energije dobrim poslovnim rezultatima Elektroprivrede Srbije i time što ima zahvalan energetski miks u proizvodnji energije, odnosno Djerdap 1 i 2 kao snažne proizvođače iz hidroptencijala".\n"Elektroprivreda posluje pozitivno, i iako predstavnici međunarodnih finansijskih institucija nisu srećni što je cena električne energije najniža u Evropi, oni razumeju da je pozicija Vlade vrlo odgovorna po tom pitanju i da mora da bude prilagođena socijalno ekonomskoj situaciji u Srbiji. Kako se ona bude popravljala, nijansiraće se i cena", rekao je ministar.\nKako je rekao, MMF je pre tri-četiri godine imao snažnu poziciju za povećanje cene struje, a sada to pitanje više nije u prvom redu prioriteta.\nCenovna politika kada je u pitanju struja posledica je ukupne ekonomske situcije u zemlji i mora postojati razumna mera da bi ljudi mogli da plačaju račune, ističe Antić.\nKako je kazao, trenutno je u Srbiji naplata za utrošenu električnu energiju na visokom nivou.\nMinistar je rekao da će "u nekom periodu sigurno doći i do pomeranja cena gasa" budući da postoji trend rasta cene nafte na svetskom nivou, ali da to neće biti ništa dramaticno.\n"U nekom periodu će sigurno doći do pomeranja cena gasa, i nekih nijansiranja u odnosu na cenu nafte, ali neće biti ništa dramatično u ovom periodu do kraja godine", rekao je Antić.\nKada je u pitanju povećanje cene grejanja, Antić je istakao da je to u nadležnosti lokalnih samouprava i da "svi tonovi koji dolaze idu u pravcu da se to ne očekuje".\nAleksandar AntićstrujaposkupljenjecenaEPSelektrična energijaĐerdap


Gradimo bolje sutra\nNa Sajmu EU projekata „EU i Srbija na delu“ u Pirotu predstavljeno je 14 novih lokalnih infrastrukturnih projekata, za koje je Evropska unija opredelila 3,2 miliona evra. Prema rečima vršiteljke dužnosti direktora Kancelarije za evropske integracije Vlade Republike Srbije Ksenije Milenković, ovi projekti ugovoreni su kroz Nacionalni program IPA 2013 i prvi su koji će se sprovoditi u decentralizovanom upravljanju EU sredstvima. Projekte će implementirati Kancelarija za evropske integracije u okviru dela programa Evropski PROGRES, preko Ministarstva finansija Vlade Republike Srbije, Sektora za ugovaranje i finansiranje programa iz sredstava Evropske unije (CFCU).\n„Upravo su opštine bile te koje su kandidovale svoje projekte, imajući u vidu ono što je za njih najznačajnije i što će unaprediti kvalitet života njihovih stanovnika“, istakla je Ksenija Milenković.\nKako infrastruktura predstavlja preduslov za društveni i ekonomski razvoj, ovi projekti će imati direktan pozitivan uticaj na živote ljudi u 14 opština uključenih u realizaciju razvojnog programa Evropski PROGRES. U Blacu, Leskovcu i Prijepolju unaprediće se sistemi vodosnabdevanja, dok će u Merošini biti izgrađena kanalizaciona mreža. U Bujanovcu će se kupovinom opreme za transfer-stanicu nastaviti radovi na izgradnji kapaciteta za upravljanje otpadom, kroz projekat rekonstrukcije javne rasvete u Priboju biće unapređena energetska efikasnost, a Babušnica i Sjenica će dobiti nove pijace. U Novom Pazaru će biti rekonstruisan vrtić „Naše dete“, u Surdulici će se graditi deo lokalnog puta koji vodi ka Vlasinskom jezeru, dok će u Trgovištu i Svrljigu biti izgrađeni mostovi.\nProjekat nove pijace u Babušnici kao i projekat javne rasvete u Priboju, zajedno vredni blizu 500.000 evra, rađeni su po tehničkoj dokumentaciji čiju su pripremu, kroz Evropski PROGRES, finansirale EU i Vlada Švajcarske.\nMeđu odobrenim projektima, oni fokusirani na ekonomsku infrastrukturu imaju višestruki značaj jer doprinose unapređenju ukupnog poslovnog ambijenta neophodnog za privredni razvoj, a samim tim dugoročno utiču i na bolji životni standard stanovništva.\nJedan od tih projekata u Slobodnoj zoni Vranje je pozitivan primer dugoročnog strateškog razvoja. Tokom protekle decenije lokalne vlasti su u saradnji sa EU i Vladom Švajcarske postepeno i uspešno razvijale industrijsku zonu, gde su u prethodnim fazama projekta veliki investitori kao što su „Geox“ i „Ditre Italia“ napravili svoja postrojenja.\nKroz novu fazu podržanu kroz CFCU sa 300.000 evra a za koju sam grad izdvaja 200.000 evra izvršiće se rekonstrukcija Bunuševačkog puta, sa izgradnjom dva kružna toka i pratećim hidrotehničkim instalacijama.\n„Realizacijom ove faze projekta stvoriće se uslovi za dalje infrastrukturno unapređenje zone u Bunuševcu i privlačenje novih investitora, što vodi ka otvaranju novih radnih mesta“, kaže Slobodan Milenković, gradonačelnik Vranja.\nGrem Tindal, menadžer Evropskog PROGRES-a, smatra da je razvoj infrastrukture od ključnog značaja za unapređenje lokalnih samouprava. „Bilo da pričamo o školama, putevima, bolnicama ili industrijskim zonama, bez adekvatne infrastrukture nema kvalitetne usluge. EU i Vlada Švajcarske to prepoznaju i kroz Evropski PROGRES intenzivno podržavaju te aspekte nacionalnih reformi“, zaključuje Tindal.\n Evropski PROGRES Novosti, br. 2, septembar 2015, Pozitivno iskustvo iz Vranja: Kako privući investitora


Srpski građevinari na seminaru u Abu Dabiju - PKS-RPK Novi Sad\nSrpski građevinari na seminaru u Abu Dabiju\nSrpski poslovni savet UAE nakon nekoliko skupova nasih privrednika u UAE i nekoliko prezentacija privrednih potencijala Republike Srbije u toku 2014/2015 godine sada organizuje tematski skup – prvi srpsko-emiratski network seminar za građevinare. Savet želi da preduzetnicima, menadžerima i inženjerima poreklom iz Srbije omogući pristup ka potencijalnim novim poslovnim partnerima.\nSeminar će biti održan 22. novembra u 18 sati, u hotelu „Le Meridien“ u Abu Dabiju i sastavljen je od dva tematska dela, u prvom delu programa će biti održana predavanja o ekološkom projektovanju, BIM modelovanju i potrebi osiguranja građevisnkih preduzeća u Emiraima dok će se u drugom delu predstaviti građevinska preduzeća iz Srbije i preduzeća u vlasništvu naših ljudi koji rade i žive u Emiratima.\nPredviđeno je da predstavnici Ambasade R.Srbije i Srpskog Poslovnog Saveta otvore događaj. Ovaj jedinstveni događaj je izuzetna prilika da se proširi postojeća biznis-mreža, upozna koncept BIM modelovanja, ali i da se obnove kontakti sa kolegama iz struke. Procenjuje se da u Emiratima trenutno radi preko 1.000 inženjera iz Srbije.\nKoncept BIM projektovanja (Building Information Modeling) je proces stvaranja i upravljanja projektnim podacima u toku same razrade projekta gde se pored tehničkih informacija o projektu uporedo integriše i finasijski aspekat projekta što je od značajne koristi kako prilikom gradnje tako i u toku životnog veka objekta pri održavanju istog. Za razliku od klasičnog CAD koncepta, BIM prevazilazi doživljaj projekta kao običnog crteža i otvara vrata novog sveta sa neverovatnim mogućnostima. Na skupu će govoriti Veljko Janjić, predavač sa Stanford Univerziteta koji je jedan od najeminentnijih stručnjaka iz BIM modelovanja i osnivač konsultantske kuće “BEXEL Consulting” koja je jedan od svetskih lidera u BIM modelovanju.\nGovornik na temu “Go green with BIM” je prof. Marko Savić, direktor Abu Dhabi Vocational Education and Training Institute (ADVETI), gde će se prikazati mogućnosti BIM modelovanja u sklopu “zelenog” eko projekovanja.\nKraj prvog dela seminara biće završen predavenjem o potrebi osiguranju preduzeća i projekata u skladu sa zakonima u UAE kao i prednosti osiguranja od raznih rizika koje donosi građevinska industrija.\nU drugom delu seminara predstaviće se preduzeća iz Srbije i emitratska preduzeća u vlasništvu naših ljudi koji žive i rade u Emiratima: „Authentic TurnKey Project Supplies“ iz Dubaija, „Urban Planing Guide Engineering & Urban Planning Guide Surveying“ iz Abu Dabija i „Aristocratic“ iz Abu Dabija.\n“Bexel Consulting” će predstaviti svoje projekte tokom predavanja, a kompanije „Enterijer Janković“ iz Novog Sada koja je skoro otvorila svoje predstavništvo u Abu Dabiju će predstaviti svoj proizvodni program namenjen opremanju hotela.\nPravi majstori posao lako nađu i u Srbiji i u Evropi\nGrađevinska industrija jedna je od najznačajnijih privrednih grana jer za sobom povlači i mnoge druge, te dobro poslovanje u…\nFirma časti radnike akcijama\nI u Srbiji neke kompanije za dobro poslovanje umesto bonusa nude suvlasništvo u preduzeću. Odličan način da se zaposleni…\nSve manja rodna ravnopravnost u svetu\nSrbija je u proteklih godinu dana malo nazadovala po rodnoj ravnopravnosti i spustila se za tri mesta, na 48….\nOko 85 odsto zaposlenih starije od 30 godina\nNa nedavnoj regionalnoj konferenciji o preduzetništvu mladih u Srbiji, Crnoj Gori i Bosni i Hercegovini iznet je podatak da…\nGodina preduzetništva pokrenula nove poslove\nPrivredne aktivnosti u Srbiji iz godine u godinu beleže rast, o čemu svedoče i podaci o broju privrednih subjekata…\nOdržan forum vojvođanskih i crnogorskih privrednika\nPredsednik Privredne komore Vojvodine Boško Vučurević rekao je na privrednom forumu u Podgorici da je za unapređenje položaja privrednika,…\nU Srbiji glava porodice teško prepušta firmu deci\nOko 70 odsto porodičnih firmi u Srbiji nalazi se “u rukama” prvog vlasnika, druga generacija nasledila je trećinu srpskih…\nSocijalno preduzetništvo za ekspanziju i rast izvoza\nOvo je dobar primer privatizacije i socijalnog uključivanja ljudi, zaključio je nakon obilaska preduzeća DES u Subotici, dr Nenad…


Džaferović u Malmeu: BiH posvećena očuvanju sjećanja i istine o holokaustu - Nezavisni - Informativni portal\n13.10.2021 13.10.2021 redakcija\t23 Views\nČlan Predsjedništva Bosne i Hercegovine Šefik Džaferović je poručio na Međunarodnom forumu posvećenom sjećanju na holokaust i borbi protiv antisemitizma, da Bosna i Hercegovina ostaje opredijeljena na čuvanju sjećanja na holokaust i prenošenju novim generacijama kako se zločini ne bi ponovili.\n“Želim na ovom mjestu potvrditi posvećenost Bosne i Hercegovine očuvanju sjećanja i istine o holokaustu”, kazao je Džaferović.\nČlan Predsjedništva BiH je rekao da će u to ime inicirati istraživački projekt Memorijalnog centra u Srebrenici koji bi bio realiziran u saradnji s Jevrejskom zajednicom u Bosni i Hercegovini i ustanovama posvećenim izučavanju holokausta, a s ciljem očuvanja sjećanja na holokaust.\nU obraćanju je istakao i pozdravio činjenicu da su vlasti Kantona Sarajevo, u saradnji s Jevrejskom zajednicom u BiH i Vijećem Evrope, organizirali da se u tri posljednja mjeseca ove godine, u tri srednje i tri osnovne škole, održi nastava o holokaustu.\nDžaferović učestvuje na Forumu u Malmeu na poziv premijera Švedske Stefana Lofvena koji ga je i dočekao u svojstvu domaćina na početku događaja.\nDžaferović će na marginama Međunarodnog foruma, u toku dana, imati susrete i s drugim zvaničnicima koji učestvuju na ovom događaju.\nNext → MMF smanjio procjene ekonomskog rasta BiH u ovoj godini\nVučić: Moćne sile tražit će nestanak RS-a prije proljeća


potencijal banjskog turizma veliki\n04.01.2019. 13:13h 04.01.2019. 13:14h\nBEOGRAD - Ministar turizma, trgovine i telekomunikacija Rasim Ljajić izjavio je danas da će u ovoj godini početi da se radi nova procena vrednosti 27 banja u Srbiji, kako bi se omogućilo da se za svaku od njih nađe najbolji model za ulaganje, a potencijal banjskog turizma bude u potpunosti iskorišćen.\n"Imamo 27 mesta koja imaju status banja ili rehabilitacionih centara. Činimo sve da privučemo različite oblike investicija kroz strateško partnerstvo, klasičnu prodaju ili grinfild investicije, jer je banjski turizam nešto na čemu će Srbija graditi i povećavati turistički promet", kazao je Ljajić.\n"Javni potiv za prodaju Kuršumlijske banje završio se neuspešno, jer je banja procenjena na 2,4 miliona evra i naravno da se za tu cenu, za ruinu koja postoji niko nije javio", rekao je Ljajić.\nOn je kazao da će se sada ići na drugi pozov za prodaju Kuršumlijske banje, na osnovu Zakona o javnoj svojini. "Radi se i procena za institut na Zlataru, a nakon toga će se raditi procena svih banja", rekao je Ljajić.\nPrema njegovim rečima, postoje zainteresovani i za grinfild investicije u banjama. "Postoji interes i za grinfild investicije u tim mestima. Imamo 1.000 izvora u tim mestima. Mi smo spremni i za tu vrstu saradnje. Izvorišta se ne bi prodavala, već bi se dala u koncesiju, ali investitorima bi se ponudilo zemljište i mogućnost da dobiju dozvole", rekao je Ljajić, dodavši da je pre tri meseca počelo davanje podsticaja za ond koji bi želeli da grade hotel u banjskim mestima, a koji iznose i do 20 odsto od vrednosti investicije.\nOn je naveo i da će neke od banja "sasvim sigurno dugo ostati u državnom\nvlasništvu", jer se želi povećanje njihove vrednosti i zadržavanje zdravstvenog segmenta, po kome su prepoznatljive.\n"Verujem da će ova godina biti pomeranje sa mrtve tačke po pitanju rešavanja problema banjskog turizma", rekao je Ljajić u intervjuu.


Tošić: Turizam u ekspanziji | Palelive.com\nPočetna Novosti Grad Istočno Sarajevo Tošić: Turizam u ekspanziji\nISTOČNO SARAJEVO – Direktor Turističke organizacije „Jahorina“ grada Istočno Sarajevo Igor Tošić rekao je da je turizam u Istočnom Sarajevu u ekspanziji i kada je riječ o investicijama i realizaciji mnogih projekata, ali i što se tiče broja dolazaka i noćenja turista.\nTošić je naveo da je uspješnu ljetnu sezonu obilježio „alpin koster“ na Jahorini koji je najduži u ovom dijelu Evrope i adrenalinski turistički sadržaj koji je privukao mnoge goste koji do sada nisu dolazili na planinu.\n„LJetna turistička sezona ove godine je za 30 odsto bolja od prethodne koja je u odnosu na pretprošlu isto za toliko bolja“, rekao je Tošić.\n„Sve nam to daje za pravo da tvrdimo da smo jako interesantni i da turizam u Istočnom Sarajevu ima ozbiljnu perspektivu, što nam je satisfakcija za dalji rad“, istakao je Tošić.\nDirektor Turističke organizacije „Jahorina“ napomenuo je da je u prvom planu izgradnja kabinske gondole sa područja opštine Istočno Novo Sarajevo do Dvorišta, pa na Jahorinu, koja će da otvori planinu i pruži priliku ovoj opštini da otvori vrata za investitore koji žele da ulažu u ugostiteljski i hotelski sektor.\n„I kabinska gondola na Jahorini, čije otvaranje je planirano 30. novembra, sigurno će da potvrdi ozbiljnost ovog ski-centra jer je ona pozicionirana tako da može da radi i kada vjetar ne bude dozvoljavao da radi ostali vertikalni transport“, naveo je Tošić.\nTošić je napomenuo da su u toku pripreme za predstojeću zimsku turističku sezonu, čije je otvranje planirano u decembru.\nPrethodni članakSjećanje na poginule borce Srpske garde Ilidža\nNaredni članakZlatna medalja potvrda razvoja savremenog turizma Etno-naselja „Kum“


Kalašnjikov osuo paljbu po Trampu: Vratite Srbiji Kosovo! - Sputnjik Srbija\n20:09 06 April 2020\nKalašnjikov osuo paljbu po Trampu: Vratite Srbiji Kosovo!\n12:33 20.09.2017 (osveženo 16:26 20.09.2017) Preuzmite kraći link\nŠef Komiteta Državne dume Rusije za poslove ZND i evroazijske integracije Leonid Kalašnjikov pozvao je predsednika SAD Donalda Trampa i Zapad da vrate Srbiji Kosovo i Metohiju.\n„Cinično zvuče pozivi da se poštuje suverenitet od strane predsednika sile koja je razrušila ceo svetski poredak. Počnimo od Kosova. Ko je raskomadao Jugoslaviju? Amerikanci su krenuli tim putem i otvorili Pandorinu kutiju“, izjavio je Kalašnjikov, osvrćući sa na Trampov poziv iz Njujorka sa zasedanja Generalne skupštine UN\nOn je podsetio da je bivša Jugoslavija razbijena uz ignorisanje svih međunarodnih normi i bez mandata Ujedinjenih nacija, dok je „odvajanje Kosova proteklo bez ikakvog referenduma i nasilno“. Ako je Tramp „gađao“ Krim, nastavio je Kalašnjikov, „morao bi da zna da je poluostrvo ušlo u sastav Rusije na osnovu volje naroda na referendumu i bez ijedne žrtve i građanskog rata“.\n„Sjedinjene Države su razorile međunarodno pravo, a sada pokušavaju da drugima drže lekcije. To je najgori mogući cinizam. Neka prvo vrate (Srbiji) Kosovo!“, zaključio je šef Komiteta Državne dume Rusije za poslove ZND i evroazijske integracije.\nPodsetimo, Tramp je sednici Generalne skupštine UN pozvao međunarodnu zajednicu da se „bori protiv pretnji nacionalnom suverenitetu“.\nU tom kontekstu je pozvao na suprotstavljanje opasnostima koje prete suverenitetima država, „od Ukrajine do Južnokineskog mora“.


Ministarstvo zdravlja – Portal Kotor\nTags : Ministarstvo zdravlja\nPoziv građanima starijim od 65 godina na vakcinaciju\nMinistarstvo zdravlja pozvalo je građane starije od 65 godina na vakcinaciju protiv koronavirusa bez zakazivanja, nezavisno od toga jesu li se do sada prijavili ili i dalje čekaju poziv. Vakcinacija starijih od 65 godina vršiće se svakim danom (i nedjeljom) od 08 do 20 sati, u svim opštinama na postojećim punktovima, saopšteno je na twitter […]Detaljnije\nU 15h pres povodom epidemiološke situacije\nPovodom trenutne epidemiološke situacije u Crnoj Gori u 15 sati biće održana pres konferencija Ministarstva zdravlja i Instituta za javno zdravlje. Novinarima i javnosti će se obratiti državni sekretar u Ministarstvu zdravlja Borko Bajić, direktor Instituta za javno zdravlje Igor Galić i direktorka Kliničkog centra Crne Gore Ljiljana Radulović. Ranije danas iz Ministarstva zdravlja dobilo je od […]Detaljnije\nMinistarstvo zdravlja, na predlog Instituta za javno zdravlje Crne Gore, na osnovu Zakona o zaštiti stanovništva od zaraznih bolesti donijelo je danas naredbu kojom se zabranjuje lokalnom stanovništvu izlazak sa teritorije Opština Budva i Tivat, saopštilo je iz tog resora. Zabrana se ne odnosi na, kako navode, obavljanje redovnih radnih zadataka, na osnovu potvrde poslodavca, ali […]Detaljnije\nCrna Gora će krajem januara dobiti dovoljne količine Sinofarmove vakcine protiv koronavirusa, dogovoreno je tokom sastanka visokih predstavnika ove kineske kompanije i ministarke zdravlja Crne Gore, Jelene Borovinić Bojović – prenosi RTCG. Kako je saopšteno, ministarka je tokom online sastanka zahvalila kineskim partnerima na ažurnosti i brizi koju su pokazali tokom intenzivnih pregovora u prethodnom […]Detaljnije


Loznica: Mesto susreta srpske tradicije i prirodnih lepota - Agromedia\nPočetna » Život na selu » Seoski turizam » Loznica: Mesto susreta srpske tradicije i prirodnih lepota\nGrad Loznica nalazi se u Zapadnoj Srbiji, u Podrinju. Pripada Mačvanskom okrugu i prostire se na površini od 612 kvadratnih kilometara. Smešten je u blizini granice sa Bosnom i Hercegovinom, u podnožju planine Gučevo na 142 metara nadmorske visine. Pored raznovrsne prirode, plodnog zemljišta, manjih reka i potoka ističe se i burna istorijska prošlost ovog grada, prepoznatljiva po ljudima i događajima o kojima svedoče brojni spomenici i manifestacije.\nSve to doprinosi specifičnosti i prepoznatljivosti Loznice na domaćem turističkom tržištu, a posebno na tržištu seoskog turizma.\nPrema rečima Snežane Perić, direktorke TO Loznica, u gradu je poseban akcenat stavljen na promociju tradicije na moderan način, te je turistima na raspolaganju niz predivnih etno restorane sa bogatom gastronomskom ponudom, mogućnost boravka u etno selima ili na seoskim domaćinstvima.\nSam lik Vuka Karadžića je posebno obeležje grada, kao i Vukov Sabor koji predstavlja najstariji kulturni događaj u Srbiji.\nNakon boravka i odmora koji se pamti, gosti mogu da ponesu jestive suvenire, ali i ručno rađene predmete.\nNovi projekat opštine Loznice pod nazivom Lila Lo ima za cilj promociju narodnog običaja – lilanja, pa je tako moguće poneti kao uspomenu pravu lilu, al i domaće slatko koje proizvodi mali proizvođač iz Krupnja.\nOpština Loznica stavlja poseban akcenat na umrežavanje i tim povodom biće osnovana nova turistička organizacija čitave regije Podrinja, u kojoj će pored grada Loznice učešće imati opštine Krupanj, Mali Zvornik i Ljubovija.\nSagovornica: Snežana Perić, direktorka Turističke organizacije Loznica\netno turizam Loznica ruralni turizam seoski turizam


FIBA: BiH nosilac u pretkvalifikacijama za SP 2019. godine – Magazin Plus\nHome/Sport/Košarka/FIBA: BiH nosilac u pretkvalifikacijama za SP 2019. godine\nFIBA: BiH nosilac u pretkvalifikacijama za SP 2019. godine\nMeđunarodna košarkaška federacija (FIBA) objavila je listu od 13 reprezentacija koje će igrati pretkvalifikacije za svjetsko prvenstvo 2019. godine, a reprezentacija BiH će biti nosilac, uz selekcije Holandije, Estonije i Bjelorusije.\nPrema odluci FIBA-e, 13 reprezentacija će u pretkvalifikacijama biti podijeljeno u četiri grupe (tri grupe s tri ekipe i jedna s četiri), od kojih će po dvije prvoplasirane reprezentacija iz svake grupe izboriti takmičenje u kvalifikacijama za svjetsko prvenstvo.\nPretkvalifikacione utakmice igrat će se u augustu sljedeće godine, a osam najboljih iz ove faze takmičenja naći će se među 32 selekcije koje će se boriti za 12 mjesta koje vode na SP u Kinu 2019. godine.\nDrugi šešir: Austrija, Švedska, Bugarska, Makedonija\nTreći šešir: Slovačka, Portugal, Albanija, Kosovo\nČetvrti šešir: Armenija\nŽrijeb za pretkvalifikacije održat će se u subotu u Pragu, saopćeno je iz Košarkaškog saveza BiH.\nDani meda u Sarajevu